tripathysagar/odia_wiki huggingface dataset:
ଇମ୍ମ୍ୟୁନୋଗ୍ଲୋବ୍ୟୁଲିନ ଥେରାପି  (ଇଂରାଜୀ ଭାଷାରେ , ଅନ୍ୟ ନାମ ନର୍ମାଲ ହ୍ୟୁମ୍ୟାନ ଇମ୍ମ୍ୟୁନୋଗ୍ଲୋବ୍ୟୁଲିନ/ ବା ), ଚିକିତ୍ସାରେ ଅନେକ ରୋଗମାନଙ୍କର ଚିକିତ୍ସା ନିମନ୍ତେ କେତେକ ଆଣ୍ଟିବଡି   ମିଶ୍ରିତ କରାଯାଏ  । ପ୍ରାଇମେରୀ ଇମ୍ମ୍ୟୁନୋଡେଫିସିଏନ୍ସି  , ଇଡିଓପାଥିକ ଥ୍ରୋମ୍ବୋସାଇଟୋପେନିକ ପରପ୍ୟୁରା  , କ୍ରନିକ ଇନଫ୍ଲାମେଟରି ଡିମାୟେଲିନେଟିଙ୍ଗ ପଲିନିଉରୋପାଥି  , କାୱାସାକି ଡିଜିଜ  , କେତେକ ଏଚଆଇଭି/ଏଡସ / , ମିଳିମିଳା , ଗୁଲେନ-ବାରି ସିଣ୍ଡ୍ରୋମ  ଓ ନିର୍ଦ୍ଦିଷ୍ଟ ଇମ୍ମ୍ୟୁନୋଗ୍ଲୋବ୍ୟୁଲିନ ମିଳୁନଥିବା କେତେକ ରୋଗ ନିମନ୍ତେ ଏହି ହ୍ୟୁମ୍ୟାନ ଇମ୍ମ୍ୟୁନୋଗ୍ଲୋବ୍ୟଲିନ ଦିଆଯାଏ । ପ୍ରସ୍ତୁତି ଅନୁସାରେ ଏହା ମାଂସପେଶୀରେ  , ବା ଶିରାରେ   ବା ଚର୍ମତଳେ   ଦିଆଯାଏ । ଏହାର ପ୍ରଭାବ କିଛି ସପ୍ତାହ ପର୍ଯ୍ୟନ୍ତ ରହେ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଇଞ୍ଜେକସନ ନେଇଥିବା ସ୍ଥାନରେ ଯନ୍ତ୍ରଣା, ମାଂସପେଶୀ ଯନ୍ତ୍ରଣା ଓ ଆଲର୍ଜି ପ୍ରତିକ୍ରିୟା ହୋଇପାରେ । ସାଂଘାତିକ ପ୍ରତିକ୍ରିୟାରେ ବୃକ୍‌କ ସମସ୍ୟା  , ଆନାଫାଇଲାକ୍‌ସିସ, ରକ୍ତ ଜମାଟ   ଓ ଲୋହିତ ରକ୍ତ କଣିକା ଭାଙ୍ଗିଯାଏ   । କେତେକ ପ୍ରକାରର ଆଇଜିଏ ଅଭାବ   ଥିଲେ ଏହା ଦିଆଯାଏନାହିଁ । ଗର୍ଭାବସ୍ଥାରେ ଏହା ଅପେକ୍ଷାକୃତ ନିରାପଦ ମନେହୁଏ । ମାନବ ରକ୍ତ ପ୍ଲାଜମାରୁ   ହ୍ୟୁମ୍ୟାନ ଇମ୍ମୁନୋଗ୍ଲୋବ୍ୟୁଲିନ ପ୍ରସ୍ତୁତ କରାଯାଏ । ଏହି ଔଷଧରେ ଅନେକ ଧରଣର ଭୁତାଣୁମାନଙ୍କ   ବିରୁଦ୍ଧରେ କାମ କରୁଥିବା ଆଣ୍ଟିବଡି ଥାଏ । ହ୍ୟୁମ୍ୟାନ ଇମ୍ମ୍ୟୁନୋଗ୍ଲୋବ୍ୟୁଲିନ ଥେରାପି ପ୍ରଥମେ ସନ ୧୯୩୦ରେ ପ୍ରସ୍ତୁତ କରାଯାଇଥିଲା ଓ ଯୁକ୍ତରାଷ୍ଟ୍ର ଆମେରିକାରେ ଡାକ୍ତରୀ ବ୍ୟବ‌ହାର ନିମନ୍ତେ ସନ ୧୯୮୧ରେ ସ୍ୱୀକୃତ ହୋଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ    '   ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ   ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଏହି ଔଷଧ କମ୍ପାନୀ ଅନୁସାରେ ଭିନ୍ନ ଭିନ୍ନ ରକମର ଆସେ । ସଂଯୁକ୍ତ ରାଷ୍ଟ୍ରରେ ଏହାର ଏକ ଡୋଜର ମୂଲ୍ୟ ୧୧.୨୦ରୁ ୧,୨୦୦.୦୦ ପାଉଣ୍ଡ ହୋଇପାରେ । ହେପାଟାଇଟିସ ବି, ଜଳାତଙ୍କ, ଧନୁଷ୍ଟଙ୍କାର, ହାଡ଼ଫୁଟି ଓ ଆରଏଚଓ  (ଡି) ନିମନ୍ତେ ନିର୍ଦ୍ଦିଷ୍ଟ ଇମ୍ମ୍ୟୁନୋଗ୍ଲୋବ୍ୟୁଲିନ ମଧ୍ୟ ମିଳୁଛି  ।
ସୋନପୁର ସ୍ୱୟଂଶାସିତ ମହାବିଦ୍ୟାଳୟ ଓଡ଼ିଶାର ଏକ ରାଜ୍ୟ ସୋନପୁର ବା ସୁବର୍ଣପୁର ସଦର ମହକୁମା ସୋନପୁର ସହରରେ ଅବସ୍ଥିତ । ଇତିହାସ ଏହି କଲେଜ ୧୯୬୪ ମସିହାରେ ଆରମ୍ଭ ହୋଇଥିଲା । ପ୍ରଥମେ ଏହା ଭୁବନେଶ୍ୱରସ୍ଥିତ ଉତ୍କଳ ବିଶ୍ୱବିଦ୍ୟାଳୟ ସହ ଅନୁବନ୍ଧିତ   ହେଇ ପ୍ରାକ- ବିଶ୍ୱବିଦ୍ୟାଳୟ ଶ୍ରେଣୀ ସହ ଥିଲା । ପରେ ୧.୧.୧୯୬୭ରେ ସମ୍ବଲପୁର ବିଶ୍ୱବିଦ୍ୟାଳୟ ଅଧୀନକୁ ଆସିଲା । ପ୍ରଥମେ ପୁରାତନ ଜଜ କୋର୍ଟ ଭବନରେ ଆରମ୍ଭ ହେଇଥିବା ଏହି କଲେଜ ପରବର୍ତ୍ତୀ କାଳରେ ପ୍ରାକ୍ତନ ସୋନପୁର ରାଜପରିବାରର ଅତିଥି ଭବନ ଭାବରେ ଥିବା ମହାନଦୀ ତଟରେ ଥିବା ବିଶାଳକାୟ ମିତ୍ରୋଦୟ ଭବନକୁ ସ୍ଥାନନ୍ତରିକରଣ ହେଲା । ଏହି ଭବନକୁ ରାଜପରିବାରଦ୍ୱାରା କରାଯାଇଥିବା ସୋନପୁର ଟ୍ରଷ୍ଟ କଲେଜ ପାଇଁ ଦାନ କରିଥିଲେ । ୧୯୬୬ରେ ଏଠାରେ ବି   ଏ   ଡିଗ୍ରୀ ସହ ଇଣ୍ଟର୍-ମିଡିଏଟ୍ ସ୍ତରରେ ବିଜ୍ଞାନ ଖୋଲିଲା । ପରେ ୧୯୭୧ରେ ଏଠାରେ ବି .ଏସ.ସି. ଖୋଲିଥିଲା । ଏହି କଲେଜ ଏବେ ସମ୍ପୂର୍ଣ୍ଣ ଡିଗ୍ରୀ ଶ୍ରେଣୀୟ କଲେଜ ହେବା ସହ ଆର୍ଟସ୍ , ସାଇନ୍ସ ଓ କମର୍ସ ଶ୍ରେଣୀରେ ଅନେକ ବିଷୟରେ ଅନର୍ସ ମଧ୍ୟ ରହିଛି । ହଷ୍ଟେଲ ଓ ଅନନ୍ୟ ସୁବିଧା ଏହି କଲେଜରେ ବାହାରୁ ଆସୁଥିବା ଛାତ୍ର ମାନଙ୍କ ରହିବା ପାଇଁ ପାଇଁ ୨ଟି ହଷ୍ଟେଲ ରହିଛି । ପାଠ ପଢ଼ା ବ୍ୟତୀତ ଅନ୍ୟ ବୃତ୍ତିଗତ ଶିକ୍ଷା ପାଇଁ ଏଠାରେ ବିଭିନ୍ନ ବ୍ୟବସ୍ଥା ଛାତ୍ର ଛାତ୍ରୀମାନଙ୍କ ପାଇଁ ରହିଛି ।
ମୁଦିରସ୍ତ ବା ମୁଦିରଥ ହେଉଛନ୍ତି ଶ୍ରୀମନ୍ଦିରରେ ବହୁ ପୂର୍ବରୁ ଜଗନ୍ନାଥଙ୍କ ସେବାକରିଆସୁଥିବା ପୁଷ୍ପାଳକ ପରିବାରର ଜଣେ ବାରବର୍ଷରୁ କମ ବୟସର ବାଳକ । ଗଜପତି ମହାରାଜ ନିଜେ ସେହି ବାଳକକୁ ମୁଦିରଥ ଭାବେ ମନୋନୀତ କରିଥାନ୍ତି । ଗଜପତି ମହାରାଜାଙ୍କ ଅନୁପସ୍ଥିତିରେ ତାଙ୍କର ପ୍ରତିନିଧି ରୂପେ ମୁଦିରଥ ଶ୍ରୀମନ୍ଦିରରେ ଗଜପତିଙ୍କ ଅନୁମତି କ୍ରମେ ସମସ୍ତ ସେବା କରିପାରିବେ । ମହାରାଣୀଙ୍କ ସହିତ ମୁଦିରଥ ଶ୍ରୀମନ୍ଦିରରେ ମହାରଣୀଙ୍କୁ ସେବା କାର୍ଯ୍ୟରେ ସାହାଯ୍ୟ କରିବା ବିଧି ଥିବାରୁ ତାଙ୍କୁ ନାବାଳକ ବୟସରେ ସେବକ ଭାବେ ନିଯୁକ୍ତ କରାଯାଏ । ପ୍ରତିବର୍ଷ ମୁଦିରଥ ସେବକଙ୍କୁ ନିଯୁକ୍ତ ଦିଆଯାଏ । ମୁଦିରଥ ପ୍ରତିବର୍ଷ ପୁଷ୍ୟାଭିଷେକରୁ ପୁଷ୍ୟାଭିଷେକ ପର୍ଯ୍ୟନ୍ତ ମାତ୍ର ଏକ ବର୍ଷ ପାଇଁ ନିଯୁକ୍ତ ପାଇଥାନ୍ତି । ଗଙ୍ଗବଂଶର ରାଜା ନରସିଂହ ଦେବଙ୍କ ସମୟରୁ ଏହି ମୁଦିରସ୍ତ ସେବକର ପରମ୍ପରା ଆରମ୍ଭ ହୋଇଥିଲା । କିନ୍ତୁ ସେ ସମୟରେ ରାଜ୍ୟର ଆଭ୍ୟନ୍ତରୀଣ ପରିସ୍ଥିତିରେ ବିଶୃଙ୍ଖଳା ଦେଖାଦେବାରୁ ଏବଂ ରାଜା ସର୍ବଦା ରାଜ୍ୟ ବିସ୍ତାର ପାଇଁ ଅନ୍ୟ ରାଜ୍ୟ ସହ ଯୁଦ୍ଧରେ ଲିପ୍ତ ରହୁଥିବାରୁ ଶ୍ରୀଜୀଉଙ୍କର ନୀତି ସମ୍ପାଦନରେ ବିଶୃଙ୍ଖଳା ହେଲା । ତେଣୁ ସେବେଠାରୁ ଜଣେ ନାବାଳକକୁ ଗଜପତି ମନୋନୀତ କଲେ ଏବଂ ସେହି ନାବାଳକ ରାଜ ଅନ୍ତଃପୁରରେ ରହି ଲାଳିତ ପାଳିତ ହେଲେ । ସେହି ନାବାଳକ ଯେତେବେଳେ ଦ୍ୱାଦଶ ବର୍ଷ ଅତିକ୍ରମ କରିଯାଏ ସେତେବେଳେ ସେମାନଙ୍କୁ ପୁଷ୍ପାଳକ ଭାବରେ ବିବେଚନା କରାଯାଏ । ପରମ୍ପରାକ୍ରମେ ମହାରାଣୀଙ୍କର ଗହଣ ବିଜେ ପାଇଁ ଗଜପତି ମହାରାଜା ଏହି ପରିବାରରୁ ଜଣେ ନାବାଳକଙ୍କୁ ପ୍ରତିନିଧି ଭାବେ ମନୋନୀତ କରନ୍ତି । ମହାରାଣୀ ହେଉଛନ୍ତି ଅସୂର୍ଯ୍ୟଂପଶ୍ୟା, ସର୍ବଦା ରାଣୀ ଅନ୍ତଃପୁର ଭିତରେ ଥାଆନ୍ତି । କୌଣସି ବାହାର ଲୋକ ତାଙ୍କୁ ଦେଖିପାରନ୍ତି ନାହିଁ । ତେଣୁ ମୁଦିରସ୍ତ ରାଣୀଙ୍କୁ ମନ୍ଦିର ଭିତରକୁ ପାଛୋଟି ନେଇଥାନ୍ତି । ଅନ୍ୟ ସେବକମାନେ କୂର୍ମ ବେଢା ବାହାରେ ଅପେକ୍ଷା କରି ରହନ୍ତି । ଚଳନ୍ତି ଠାକୁରଙ୍କର ପ୍ରତିନିଧି ରୂପେ ସେ ଏକାନ୍ତରେ ଏହି ସେବା ମହାପ୍ରଭୁଙ୍କ ନିକଟରେ କରିଥାନ୍ତି । ଗଜପତିଙ୍କର ଅନୁପସ୍ଥିତିରେ, ନିର୍ଦ୍ଦେଶ ପାଇ ମୁଦିରସ୍ତ ପ୍ରଭୁଙ୍କର ପ୍ରଥମ ସେବକର କାର୍ଯ୍ୟ ବହନ କରିଥାନ୍ତି ।
ଅଫିମ  ଇଂରାଜୀରେ    (ଉଦ୍ଭିଦିକ ନାମ ) ହେଉଛି ଏକ ଗୁଳ୍ମ ଜାତୀୟ ଉଦ୍ଭିଦ । ଏଥିରୁ ମର୍ଫିନ ସମେତ ବିଭିନ୍ନ ପ୍ରକାର ନିଶାଦ୍ରବ୍ୟ ପ୍ରସ୍ତୁତ କରାଯାଏ। ହେରୋଇନ, ଥେବାଇନ, କୋଡେଇନ, ପାପାଭେରିନ ଓ ନୋସ୍କାପାଇନ ଆଦି ଏହାର ଉପ-ଉତ୍ପାଦ। ଏହାର ନିଦ୍ରାକାରକ ଗୁଣପାଇଁ ଲାଟିନ ଉଦ୍ଭିଦିକ ନାମରେ ଏହାକୁ ନିଦ ଆଣୁଥିବା ଗଛ ଭାବରେ ଅଭିହିତ କରାଯାଇଛି। ଔଷଧୀୟ ଉପଯୋଗ ଅଷ୍ଚ୍ରେଲିଆ, ତୁର୍କୀ ଓ ଭାରତରେ ମୋଟ ଅଫିମ ଉତ୍ପାଦନର ଅଧିକାଂଶ ଭାଗ ଔଷଧୀୟ ଦ୍ରବ୍ୟ  (ମରଫିନ ଓ କୋଡ଼େଇନ) ପ୍ରସ୍ତୁତିରେ ବ୍ୟବହାର କରାଯାଏ । ଆମରିକା ମୋଟ ଅଫିମ ଆମଦାନୀର ଶତକଡ଼ା ୮୦ ଭାଗ ପାରମ୍ପରିକ ଉତ୍ପାଦନକାରୀ ରାଷ୍ଟ୍ର ଯଥା ଭାରତ ଓ ତୁର୍କୀରୁ ନେବ ବୋଲି ନିୟମ ପ୍ରଣୟନ କରିଛି। ଖାଦ୍ୟ ଦ୍ରବ୍ୟରେ ଉପଯୋଗ ପପି ମଞ୍ଜି ଓ ପପି ମଞ୍ଜିର ତେଲ ପରି ଦୁଇଟି ମୁଖ୍ୟ ଖାଦ୍ୟ ଦ୍ରବ୍ୟର ମୂଳ ସ୍ରୋତ ହେଉଛି ଅଫିମ ଗଛ। ଅଫିମ ମଞ୍ଜିରେ ବହୁତ କମ ପରିମାଣରେ ଓପିଏଟ ଥାଏ। ଓ ତେଲରେ ତା ଠୁ ବି କମ ପରିମାଣରେ ଥାଏ। ଏହି ମଞ୍ଜି ଓ ତେଲ ଉଭୟର ବାଣିଜ୍ୟିକ ଦେଣନେଣ ହୋଇଥାଏ।
ଲୋସାର୍ଟାନ/ହାଇଡ୍ରୋକ୍ଲୋରୋଥିଆଜାଇଡ, ଅନ୍ୟମାନଙ୍କ ମଧ୍ୟରେ ଏକ ବେପାର ନାମ ହାଇଜାର୍, ଏକ ମିଶ୍ରିତ ଔଷଧ ଯାହା ଉଚ୍ଚ ରକ୍ତଚାପ ଚିକିତ୍ସାରେ ଲୋସାର୍ଟାନ୍ ଯଥେଷ୍ଟ ହେଉ ନଥିବା ବେଳେ ଦିଆଯାଏ । ଏଥିରେ ଲୋସାର୍ଟାନ୍  (ଏକ ଆଞ୍ଜିଓଟେନସିନ୍ ୨ ରିସେପ୍ଟର ଆଣ୍ଟାଗନାଷ୍ଟ ) ଏବଂ ହାଇଡ୍ରୋକ୍ଲୋରୋଥିଆଜାଇଡ୍  (ଏକ ଡାଇୟୁରେଟିକ୍ ) ଥାଏ  ଏହା ପାଟିରେ ଦିଆଯାଏ  ସାଧାରଣ ପାର୍ଶ୍ୱ ପ୍ରତିକ୍ରିୟାରେ ମୁଣ୍ଡ ବୁଲାଇବା, ପିଠି ଯନ୍ତ୍ରଣା ଏବଂ ଉପର ଶ୍ୱାସନଳୀ ସଂକ୍ରମଣ ହୋଇପାରେ  ଗମ୍ଭୀର ପାର୍ଶ୍ୱ ପ୍ରତିକ୍ରିୟାରେ ନିମ୍ନ ରକ୍ତଚାପ, ବୃକ୍‌କ ସମସ୍ୟା, ଆଲର୍ଜି ପ୍ରତିକ୍ରିୟା ଏବଂ ଇଲେକ୍ଟ୍ରୋଲାଇଟ ସମସ୍ୟା ହୋଇପାରେ  ଗର୍ଭାବସ୍ଥାରେ ବ୍ୟବହାର କରିବା ଏବଂ ସ୍ତନ୍ୟପାନ ଏହା ଦେବାକୁ ସୁପାରିଶ କରାଯାଏ ନାହିଁ  ଆଞ୍ଜିଓଟେନସିନ୍ ୨ର ପ୍ରଭାବକୁ ଅବରୋଧ କରି ଲୋସାର୍ଟାନ୍ କାର୍ଯ୍ୟ କରୁଥିବାବେଳେ ବୃକ୍‌କଗୁଡ଼ିକର ଇଲେକ୍ଟ୍ରୋଲାଇଟ୍ ଗ୍ରହଣ କରିବାର କ୍ଷମତା ହାଇଡ୍ରୋକ୍ଲୋରୋଥିଆଜାଇଡ୍ ହ୍ରାସ କରି କାର୍ଯ୍ୟକ୍ଷମ ହୋଇଥାଏ  ଲିଥିୟମ, ପୋଟାସିୟମ୍ ବୃଦ୍ଧିକାରୀ ଏଜେଣ୍ଟ ଓ ସହିତ ପାରସ୍ପରିକ ପ୍ରତିକ୍ରିୟା ହୋଇପାରେ  ୧୯୯୫ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା ବ୍ୟବହାର ପାଇଁ ଏହି ମିଶ୍ରଣକୁ ଅନୁମୋଦନ କରାଯାଇଥିଲା  ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ  ଯୁକ୍ତରାଜ୍ୟରେ ଏକ ମାସ ଯୋଗାଣ ୨୦୧୯ ସୁଦ୍ଧା ପ୍ରତି ମାସରେ ପ୍ରାୟ ୧.୫୦ ପାଉଣ୍ଡ ଖର୍ଚ୍ଚ ହୋଇଥାଏ। ଯୁକ୍ତରାଷ୍ଟ୍ରରେ ଏହି ପରିମାଣର ହୋଲସେଲ ମୂଲ୍ୟ ପ୍ରାୟ ୨.୫୦ ଡଲାର ଅଟେ। ୨୦୧୭ ମସିହାରେ ଏଗାର ନିୟୁତରୁ ଅଧିକ ପ୍ରେସକ୍ରିପସନ୍ ସହିତ ଯୁକ୍ତରାଷ୍ଟ୍ରରେ ଏହା ୬୭ ତମ ସାଧାରଣ ପ୍ରେସକ୍ରିପସନ୍ ଔଷଧ ଥିଲା
ଲୋଫର୍, ୨୦୧୪ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ସୁନିଲ ପଣ୍ଡା । ରଜନୀ ରଞ୍ଜନ ଏହି କଥାଚିତ୍ରଟିର ସଂଳାପ ରଚନା କରିଥିଲେ । ନିର୍ଦ୍ଦେଶକ ଅଶୋକ ପତି ଏହି କଥାଚିତ୍ରଟିର କାହଣୀ ଓ ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ବାବୁଶାନ୍ ଓ ଅର୍ଚ୍ଚିତା । ମିହିର ଦାସ, ବୁଦ୍ଧାଦିତ୍ୟ ମହାନ୍ତି, ସମରେଶ ରାଉତରାୟ, ମୀନକେତନ, ବିରେଶ ମିଶ୍ର, ଲଭ୍‌ଲି, ଅପରାଜିତା ମହାନ୍ତି, ପ୍ରିୟଙ୍କା ମହାପାତ୍ର, ଉତ୍ତମ ମହାନ୍ତି ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଅଭିନୟ ବାବୁଶାନ୍ ଅର୍ଚ୍ଚିତା ସାହୁ ବୁଦ୍ଧାଦିତ୍ୟ ମହାନ୍ତି ସମରେଶ ରାଉତରାୟ ମିହିର ଦାସ ଅପରାଜିତା ମହାନ୍ତି ମୀନକେତନ ଲଭ୍‌ଲି ପ୍ରିୟଙ୍କା ମହାପାତ୍ର ଜୀବନ ପଣ୍ଡା ବିଜୟ ପଟ୍ଟନାୟକ ଗୀତ ଓ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଗୁଡ୍‌ଲି ରଥ ।
ଅନୁରାଧା ଆଚାର୍ଯ୍ୟ  (ଜନ୍ମ ୧୯୭୨) ଜଣେ ଭାରତୀୟ ଉଦ୍ୟୋଗପତି  । ସେ ଓକିମମ ବାଇଓ ସଲ୍ୟୁସନ ଓ ମପମିଜିନମ ଭଳି ଉଦ୍ୟୋଗର ପ୍ରତିଷ୍ଠାତା ତଥା ମୁଖ୍ୟ କାର୍ଯ୍ୟ ନିର୍ବାହୀ ଅଧିକାରୀ । ସେ ୨୦୧୧ ମସିହାରେ, ୱାର୍ଲ ଇକୋନୋମିକ୍ ଫୋରମ‌ଦ୍ୱାରା ୟଙ୍ଗ୍ ଗ୍ଲୋବାଲ୍ ଲିଡର୍ ପୁରସ୍କାର ପାଇଥିଲେ । ପ୍ରାରମ୍ଭିକ ଜୀବନ ଅନୁରାଧା ବିକାନେରରେ ଜନ୍ମଗ୍ରହଣ କରିଥିଲେ ଏବଂ ତାଙ୍କର ଅଧିକାଂଶ ଜୀବନ ଖଗଡ଼ପୁରରେ କଟିଛି । ୧୯୯୫ ମସିହାରେ, ସେ ଆଇଆଇଟି ଖଡ଼ଗପୁରରୁ ସ୍ନାତକ କରିଥିଲେ । ଏହାପରେ ସେ ଚିକାଗୋର ଇଲ୍ଲିନୋଏସ ବିଶ୍ୱବିଦ୍ୟାଳୟରୁ ପଦାର୍ଥ ବିଜ୍ଞାନରେ ସ୍ନାତକୋତ୍ତର କରିଥିଲେ । ପରିଚୟ ୨୦୦୬ ମସିହାରେ ରେଡ୍ ହେରିଙ୍ଗ୍ ମାଗାଜିନ୍ ୩୫ ବର୍ଷରୁ କମ୍ ୨୫ଟି ଟେକ୍ ଟାଇଟନ୍ ତାଲିକାରେ ଆଚାର୍ଯ୍ୟଙ୍କୁ ସ୍ଥାନ ଦେଇଥିଲା । ବାଇଓସ୍ପେକ୍ଟ୍ରମ୍ ପତ୍ରିକାଦ୍ୱାରା ତାଙ୍କୁ ଏଣ୍ଟ୍ରୋପ୍ରିନ୍ୟୁର୍ ଅଫ୍ ଦି ଇଅର୍ ପୁରସ୍କାର ପ୍ରଦାନ କରାଯାଇଥିଲା । ୨୦୦୮ ମସିହାରେ ତାଙ୍କୁ ଏଷ୍ଟିଆ ଲାଇଫ୍ ସାଇନ୍ସ ଇନ୍ନୋଭେଟର୍ ପୁରସ୍କାର ମିଳିଥିଲା । ଇକୋନୋମିଷ୍ଟ ଫୋରମ‌ଦ୍ୱାରା ତାଙ୍କୁ ୨୦୧୧ ମସିହାରେ ୟଙ୍ଗ୍ ଗ୍ଲୋବାଲ୍ ଲିଡର୍ ଭାବରେ ସମ୍ମାନିତ କରାଯାଇଥିଲା । ୨୦୧୫ ମସିହାରେ ଇକୋନୋମିକ୍ସ ଟାଇମ୍ସଦ୍ୱାରା ତାଙ୍କୁ ଇଟି ଓମେନ୍ ଏହେଡ୍ ସମ୍ମାନରରେ ସମ୍ମାନିତ କରାଯାଇଥିଲା । ୨୦୧୮ ମସିହାରେ ଫୋର୍ବସ୍ ପତ୍ରିକାଦ୍ୱାରା ପ୍ରକାଶ କରାଯାଇଥିବା ଡବ୍ୟୁ-ପାୱାର୍ ତାଲିକାରେ ସେ ସ୍ଥାନିତ ହୋଇଥିଲେ । ପୁସ୍ତକ ଓ ସ୍ତମ୍ଭ ରଚନା ବ୍ୟବସାୟ ତଥା ଗବେଷଣ ବ୍ୟତୀତ ସେ କବିତା ଲେଖନ୍ତି । ତାଙ୍କର କବିତା ସଂକଳନ ପୁସ୍ତକ  'ଆଟମିକ୍ ପୋହେ - ରେଣ୍ଡମ୍ ରାଇମ୍ସ ଏଟ୍ ଅଡ଼୍ ଟାଇମ୍ସ - ଓନ ସାଇନ୍ସ, ନନ୍ ସାଇନ୍ସ ଓ ନନ୍ ‌ସେନ୍ସ ' ପ୍ରକାଶିତ ହୋଇଛି । ଫାର୍ମାସିଟିକାଲ୍ ଆଉଟ୍‌ସୋର୍ସିଂ: ଡିସ୍କୋଭରି ଆଣ୍ଡ୍ ପ୍ରକ୍ଲିନିକାଲ୍ ସର୍ଭିସ୍‌ରେ ସେ ଏକ ଗବେଷଣାତ୍ମକ ବିଷୟ ଲେଖିଛନ୍ତି । ନେଚର୍ ବାଇଓଟେକ୍ନୋଲୋଜିରେ ସେ  'ହ୍ୱାଟ୍ ମର୍ଜର୍ ‌ସ୍ କ୍ୟାନ୍ ଡୁ ଫର୍ ୟୁ ' ଶୀର୍ଷକ ଏକ ପ୍ରସଙ୍ଗ ଲେଖିଛନ୍ତି । ଏହା ବ୍ୟତୀତ ହିନ୍ଦୁ ବିଜିନେସ୍ ଲାଇନ୍‌ ଭଳି ଜଣାଶୁଣା ଖବର କାଗଜର ସେ ଜଣେ ନିୟମିତ ସ୍ତମ୍ଭକାର ଭାବରେ ବେପାର ବଣିଜ ଉପରେ ଅନେକ ପ୍ରକାରର ଲେଖା ଲେଖୁଛନ୍ତି । ବ୍ୟକ୍ତିଗତ ଜୀବନ ଅନୁରାଧାଙ୍କ ବାପା ଜଣେ ଅଧ୍ୟାପକ ଥିଲେ । ସେ ସୁଭାଷ ଇଙ୍ଗାରେଡ୍ଡିଙ୍କୁ ବିବାହ କରିଛନ୍ତି, ଯିଏକି ଓକିମମ ବାଇଓ ସଲ୍ୟୁସନର ସହ-ପ୍ରତିଷ୍ଠାତା ତଥା ମୁଖ୍ୟ ଅର୍ଥକାରୀ ଭାବରେ କରୁଛନ୍ତି ।
ଡୁର୍ଭାଲୁମାବ, ଏକ ବେପାର ନାମ ଇମ୍ଫିଞ୍ଜି, ହେଉଛି ଏକ ଔଷଧ ଯାହା ଅଣ-ଛୋଟ କୋଷ ଫୁସଫୁସ କର୍କଟ   ଏବଂ ଛୋଟ କୋଷ ଫୁସଫୁସ କର୍କଟର   ଚିକିତ୍ସା ପାଇଁ ବ୍ୟବହୃତ ହୁଏ । ନିର୍ଦ୍ଦିଷ୍ଟ ଭାବରେ ଏହା ବ୍ୟବହୃତ ହୁଏ ଯେତେବେଳେ ଉକ୍ତ ରୋଗରେ ପିଡି-ଏଲ୧  ( - 1) ନାମକ ଏକ ପୁଷ୍ଟିସାର ଉତ୍ପାଦିତ ହୁଏ  । ପ୍ରତି ଦୁଇ ସପ୍ତାହରେ ଏକ ଶିରାରେ ଏହା ଇଞ୍ଜେକସନ ଆକାରରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ କାଶ, ଥକାପଣ, ନିମୋନିଆ, କେଶ ଝଡ଼ିବା, ଅଣନିଶ୍ୱାସ, ଅଇ, ଏବଂ ରାସ ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ଇମ୍ମୁନ-ମାଧ୍ୟମ କ୍ଷତି ହୋଇପାରେ । ଗର୍ଭାବସ୍ଥାରେ ବ୍ୟବହାର କଲେ ଶିଶୁର କ୍ଷତି ହୋଇପାରେ । ଏହା ଏକ ମୋନୋକ୍ଲୋନାଲ ଆଣ୍ଟିବଡି ଯାହା ପ୍ରୋଗ୍ରାମ ହୋଇଥିବା ଡେଥ୍-ଲିଗାଣ୍ଡ୍ 1  ( - 1) ସ‌ହିତ ସଂଯୁକ୍ତ ହୋଇ ଅବରୋଧ କରେ  । ଏହାଦ୍ୱାରା କୋଷଗୁଡିକ ଉପରେ ଆକ୍ରମଣ କରିବା ଇମ୍ମ୍ୟୁନ ପ୍ରଣାଳୀ ସକ୍ଷମ ହୁଏ । ୨୦୧୭ ମସିହାରେ ଯୁକ୍ତରାଷ୍ଟ୍ର ଏବଂ ୨୦୧୮ରେ ୟୁରୋପରେ ଡାକ୍ତରୀ ବ୍ୟବହାର ପାଇଁ ଡୁର୍ଭାଲୁମାବ ଅନୁମୋଦିତ ହୋଇଥିଲା । ଯୁକ୍ତରାଜ୍ୟରେ ୨୦୨୧ ସୁଦ୍ଧା ଏହାର ୫୦୦ ମିଗ୍ରାର ମୂଲ୍ୟ ପ୍ରାୟ ୨୫୦୦ ପାଉଣ୍ଡ ଥିଲେ । ଯୁକ୍ତରାଷ୍ଟ୍ରରେ ଏହି ରାଶିର ମୂଲ୍ୟ ପ୍ରାୟ ୩,୯୦୦ ଡଲାର ଅଟେ ।
ଅଁଲାଭଟା, ଓଡ଼ିଶାର କଳାହାଣ୍ଡି ଜିଲ୍ଲାର ଜୟପାଟଣା ବ୍ଲକ ଅନ୍ତର୍ଗତ ଏକ ଗାଆଁ । ଏହି ଗାଆଁଟି କଳାହାଣ୍ଡି ବିଧାନ ସଭା ନିର୍ବାଚନ ମଣ୍ଡଳୀ ଅନ୍ତର୍ଗତ । ଗମନାଗମନ ଏହା ଜିଲ୍ଲାର ସଦର ମହକୁମା ଭବାନିପାଟଣାଠାରୁ ୪୦ କି.ମି. ଦୂରରେ ଅବସ୍ଥିତ । ଶିକ୍ଷା ଏହାର ଅନତି ଦୂରରେ ଗୋଟିଏ ପ୍ରାଥମିକ ବିଦ୍ୟାଳୟ ଓ ଗୋଟିଏ ଉଚ୍ଚ ପ୍ରାଥମିକ ବିଦ୍ୟାଳୟ ଅଛି। ସଂସ୍କୃତି ଏହି ଗାଆଁଠାରୁ ଅଳ୍ପ ଦୂରରେ ଶିବ ମନ୍ଦିର ଅଛି । ଏଠାରେ ପ୍ରତିବର୍ଷ ମହା ଶିବରାତ୍ରି ଅନୁଷ୍ଠିତ ହୋଇଥାଏ ।
ସଞ୍ଜୟ ରାଉଳ ଭାରତୀୟ କ୍ରିକେଟ ଦଳରେ ଓଡ଼ିଶା ତରଫରୁ ପ୍ରତିନିଧିତ୍ୱ କରିଥିବା ଜଣେ ଖେଳାଳି । ତାଙ୍କ ବ୍ୟତିତ,ଶିବସୁନ୍ଦର ଦାସ,ଦେବାଶିଷ ମହାନ୍ତି, ପ୍ରଜ୍ଞାନ ଓଝା ମଧ୍ୟ ଭାରତୀୟ କ୍ରିକେଟ ଦଳରେ ପ୍ରତିନିଧିତ୍ୱ କରିଛନ୍ତି । କ୍ରିକେଟ ଖେଳରୁ ସନ୍ୟାସ ନେବା ପରେ ସଞ୍ଜୟ ବିସିସିଆଇର ମ୍ୟାଚ୍ ରେଫରି ଭାବରେ କାର୍ଯ୍ୟ କରୁଛନ୍ତି । ବ୍ୟକ୍ତିଗତ ଜୀବନ ସଞ୍ଜୟ ରାଉଳ, ପିତା ସୁଶାନ୍ତ କୁମାର ରାଉଳ ଓ ମାତା ରମା ରାଣୀ ରାଉଳଙ୍କଠାରୁ ୬ ଅକ୍ଟୋବର ୧୯୭୬ ଦିନ କଟକରେ ଜନ୍ମଗ୍ରହଣ କରିଥିଲେ । ଶିକ୍ଷାଗତ ଯୋଗ୍ଯତା ଅନୁଯାୟି, ସେ ଜଣେ ବାଣିଜ୍ୟ ସ୍ନାତକ । କ୍ରିକେଟ ଜୀବନ ସଞ୍ଜୟ ରାଉଳ, ଭାରତ ତରଫରୁ ପ୍ରଥମ ଦିନିକିଆ ମ୍ୟାଚ ସେପ୍ଟେମ୍ବର ୧୯୯୮ରେ ପାକିସ୍ଥାନ ବିରୋଧରେ ଖେଳିଥିଲେ । ଏହି ମ୍ୟାଚରେ ସେ ୮ ରନ କରିଥିଲେ ଓ ଗୋଟିଏ ଉଇକେଟ ଅର୍ଜନ କରିଥିଲେ । ସେ ଓଡ଼ିଶା ରଣଜୀ ଦଳର ଅଧିନାୟକତ୍ୱ କରିଛନ୍ତି । ଓଡ଼ିଶା ବ୍ୟତିତ ସେ ତ୍ରିପୁରା ଦଳ ପାଇଁ ମଧ୍ୟ ରଣଜୀ ଟ୍ରଫି ଖେଳିଛନ୍ତି ।
ଅଚ୍ୟୁତାନନ୍ଦ କର, ଜଣେ ପ୍ରଖ୍ୟାତ ଓଡ଼ିଆ ବ୍ୟଙ୍ଗ ସାହିତ୍ୟିକ, ପ୍ରବଚକ, ସାମ୍ବାଦିକ ତଥା ସମାଲୋଚନାଧର୍ମୀ ପତ୍ରିକା ଦୁର୍ମୁଖର ପ୍ରତିଷ୍ଠାତା ସମ୍ପାଦକ । ଅଚ୍ୟୁତାନନ୍ଦ, ୧୯୩୩ ମସିହାରେ କେନ୍ଦ୍ରାପଡ଼ା ଜିଲ୍ଲାର ଡେରାବିଶ ବ୍ଳକ ଅନ୍ତର୍ଗତ ତରଜଙ୍ଗା ଗ୍ରାମରେ ପିତା, କଣ୍ଡୁରୀ ଦାସ ଓ ମାତା ମଉନାଦେବୀଙ୍କଠାରୁ ଜନ୍ମଗ୍ରହଣ କରିଥିଲେ । ସାଲେପୁର ହାଇସ୍କୁଲରୁ କୃତିତ୍ୱର ସହ ମେଟ୍ରିକ ପାସ କରିବା ପରେ, ସେ କଲିକତାର ବଙ୍ଗବାଟି ମହାବିଦ୍ୟାଳୟରୁ ସ୍ନାତକ ଡିଗ୍ରି ହାସଲ କରିଥିଲେ । ପିଲାଟି ଦିନରୁ ଲେଖାଲେଖି ପ୍ରତି ତାଙ୍କର ବିଶେଷ ଆଗ୍ରହ ରହିଥିଲା । ଓଡ଼ିଆ ସାହିତ୍ୟର ବିଭିନ୍ନ ବିଭାଗ ଓ ବିଶେଷକରି ବ୍ୟଙ୍ଗ ସାହିତ୍ୟ ଲେଖିବାରେ, ସେ ଥିଲେ ସିଦ୍ଧହସ୍ତ। ସମାଜର କୁସଂସ୍କାର, ଅପସଂସ୍କୃତି ତଥା ଶାସନ ବ୍ୟବସ୍ଥାକୁ ଠିକଣା ବାଟରେ ଆଣିବା ପାଇଁ, ସେ ବହୁ ବ୍ୟଙ୍ଗସାହିତ୍ୟ ରଚନା କରିଥିଲେ । ୧୯୬୦ ମସିହାରେ ସେ ଆକାଶବାଣୀ କଟକ କେନ୍ଦ୍ରର ଜଣେ ସ୍ୱିକୃତିପ୍ରାପ୍ତ କଳାକାର ହିସାବରେ, ବିଭିନ୍ନ କାର୍ଯ୍ୟକ୍ରମରେ ଭାଗନେଇ ବହୁ ଲୋକପ୍ରିୟତା ହାସଲ କରିଥିଲେ । ଦୂରଦର୍ଶନ କେନ୍ଦ୍ରରେ ମଧ୍ୟ ସେ ଜଣେ ସମ୍ମାନନୀୟ ଆଲୋଚକ ଥିଲେ । ସେ, ବହୁ ସାହିତ୍ୟ ଅନୁଷ୍ଠାନ ସହିତ ମଧ୍ୟ ଜଡ଼ିତ ରହିଥିଲେ। ଉତ୍କଳ ସାହିତ୍ୟ ସମାଜରେ ସେ ଦୀର୍ଘ ୨୫ ବର୍ଷ କର୍ମକର୍ତା ରହିଥିଲେ ଓ ଉପସଭାପତି ଭାବରେ ମଧ୍ୟ କାର୍ଯ୍ୟ କରିଥିଲେ । ଦଳିତ, ନିଷ୍ପେସିତ ଜନତାର ଅନ୍ତଃସ୍ୱର ପ୍ରକାଶ କରିବା ପାଇଁ, ସେ ଆରମ୍ଭ କରିଥିଲେ ସମାଲୋଚନା ଧର୍ମୀ ପତ୍ରିକା  'ଦୁର୍ମୁଖ'  । ୧୯୭୧ ମସିହା, ଏପ୍ରିଲ ମାସ ୧୪ ତାରିଖରେ ଆତ୍ମପ୍ରକାଶ କରିଥିଲା ଏହି ପତ୍ରିକା । ଏହି ପତ୍ରିକା ମାଧ୍ୟମରେ ଅନ୍ୟାୟ, ଅନୀତି ବିରୁଦ୍ଧରେ ସ୍ୱରଉତ୍ତୋଳନ କରି ସେ ଓଡ଼ିଶାର ପୁରପଲ୍ଲୀରେ ଏକ ସ୍ୱତନ୍ତ୍ର ପରିଚୟ ସୃଷ୍ଟିକରିଥିଲେ ।  'ରାମଚରିତ ମାନସ'  ବିଷୟରେ ଆଧ୍ୟାତ୍ମିକ ପ୍ରବଚନ ଦେଇ ସେ ଖୁବ ଲୋକପ୍ରିୟ ହୋଇପାରିଥିଲେ । ସେ ନିଜ ଜୀବନକାଳ ମଧ୍ୟରେ ପ୍ରାୟ ୨୦ଟି ପୁସ୍ତକ ରଚନା କରିଯାଇଛନ୍ତି। ବ୍ୟଙ୍ଗସାହିତ୍ୟ କ୍ଷେତ୍ରରେ ତାଙ୍କ ଅବଦାନ ପାଇଁ, ତାଙ୍କୁ ଓଡ଼ିଆ ବ୍ୟଙ୍ଗସାହିତ୍ୟର ଭିଷ୍ମ ପିତାମହ ଆଖ୍ୟା ଦିଆଯାଇଛି । ଓଡ଼ିଆ ସାହିତ୍ୟକୁ ଅବଦାନ ସମ୍ମାନ ଓ ପୁରସ୍କାର ଗୋଦାବରୀଶ ସ୍ମୃତି କମିଟି ସମ୍ମାନ ଅନ୍ନଦା ପ୍ରସାଦ ରାୟ ଜୟନ୍ତୀ କମିଟି ସମ୍ମାନ ନୀଳଚକ୍ର-୨୦୧୦ ସମ୍ମାନ ଉତ୍କଳ ସାହିତ୍ୟ ସମାଜ ସମ୍ମାନ ଉତ୍କଳ ସାହିତ୍ୟ ଓ କଳା ପରିଷଦ ସମ୍ମାନ ୨୦୧୨ ମସିହା, ସେପ୍ଟେମ୍ବର ମାସ ୧୬ ତାରିଖରେ ତାଙ୍କର ତିରୋଧାନ ଘଟିଛି। କଟକର ଖାନନଗର ଶ୍ମସାନରେ ତାଙ୍କ ଶେଷ କୃତ୍ୟ ସମ୍ପନ୍ନ ହୋଇଥିଲା । ଅଚ୍ୟୁତାନନ୍ଦଙ୍କର ଶେଷ ଇଛା ଥିଲା, ତାଙ୍କ ରଚିତ ଆତ୍ମଜୀବନୀଟି ପ୍ରତିଟି ଓଡ଼ିଆଙ୍କ ନିକଟରେ ପହଞ୍ଚୁ ।
ଆଲକାଫ୍ଟାଡାଇନ, ୱକ ବେପାର ନାମ ଲାସ୍ଟାକାଫ୍ଟ, ଆଲର୍ଜି କଞ୍ଜକ୍ଟିଭାଇଟିସ ରୋଗର ଚିକିତ୍ସା ପାଇଁ ବ୍ୟବହୃତ ଏକ ଔଷଧ । ଏହା ୧ ବର୍ଷରୁ ଅଧିକ ବୟସରେ ବ୍ୟବହୃତ ହୋଇପାରେ । ଏହା ଆଖି ବୁନ୍ଦା ଭାବରେ ବ୍ୟବହୃତ ହୁଏ  3 ମିନିଟ୍ ମଧ୍ୟରେ ଏହାର ପ୍ରଭାବ ଘଟିଥାଏ ଏବଂ ୧୬ ଘଣ୍ଟା ପର୍ଯ୍ୟନ୍ତ ରହିପାରେ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଆଖିଜ୍ୱାଳା, ଲାଲ ରଙ୍ଗ ଏବଂ ଗଲୁ ହୋଇପାରେ । ଗର୍ଭାବସ୍ଥାରେ ସୁରକ୍ଷା ଅସ୍ପଷ୍ଟ ଅଟେ। ଏହା ଏକ ଏଚ୧  ( 1) ହିଷ୍ଟାମାଇନ୍ ରିସେପ୍ଟର ବ୍ଲକର୍  । ୨୦୧୦ ମସିହାରେ ଯୁକ୍ତରାଷ୍ଟ୍ରରେ ଡାକ୍ତରୀ ବ୍ୟବହାର ପାଇଁ ଆଲକାଫ୍ଟାଡାଇନ ଅନୁମୋଦିତ ହୋଇଥିଲା। ଯୁକ୍ତରାଷ୍ଟ୍ରରେ ୨୦୨୨ ମସିହାରେ 3 ମି.ଲି. ଔଷଧର ମୂଲ୍ୟ ୨୪୦ ଡଲାର ଅଛି ।
ଧରମକୋଟ , ଏକ ସାନ ଶୈଳ ନିବାସ ସ୍ଥଳ । ଏହା ଭାରତୀୟ ରାଜ୍ୟ ହିମାଚଳ ପ୍ରଦେଶର କାଙ୍ଗରା ଜିଲ୍ଲାରେ ଅବସ୍ଥିତ । ମାକ - ଲିୟଦଗଞ୍ଜର ଉପରେ ଥିବା ପାହାଡ ଉପରେ ଧରମକୋଟ ଏକ ଆକର୍ଷଣୀୟ ସ୍ଥାନ । ଏଠାରୁ କାଙ୍ଗର ଉପତ୍ୟକା ଓ ଧଉଳିଧାର ପର୍ବତମାଳାର ଦୃଶ୍ୟ ଦେଖା ଯାଇଥାଏ । ଏଠାରେ କିଛି ବୈଦେଶିକ ଲୋକ ମଧ୍ୟ ସ୍ଥାୟୀ ଭାବରେ ରହନ୍ତି । ଏଠାରେ କିଛି ଭୋଜନାଳୟ ମଧ୍ୟ ରହିଛି । ଏଠାରେ ବିପାସନା ଧ୍ୟାନ କେନ୍ଦ୍ର , ତୁଷିତା ଧ୍ୟାନ କେନ୍ଦ୍ର ଆଦି ଥାଇ ବୌଦ୍ଧ ଉପାସନା ମଧ୍ୟ ହୁଏ । ତ୍ରିଉଣ୍ଡ ଧରମକୋତ ନିକଟରେ ତ୍ରିଉଣ୍ଡ ଏକ ଟ୍ରେକିଙ୍ଗ ସ୍ଥଳ । ୧୧ କିଲୋମିଟର ବ୍ୟାପୀ ଟ୍ରେକିଙ୍ଗ ପାଇଁ ରାସ୍ତା ଏଠାରେ ରହିଛି । ତମ୍ବୁ ଭଡାରେ ନେଇ ପର୍ଯ୍ୟଟକମାନେ ଏଠାରେ ସ୍ଥାନର ସୌନ୍ଦର୍ଜ୍ୟ ଉପଭୋଗ କରନ୍ତି । ସ୍ନୋ ଲାଇନ ତ୍ରିଉଣ୍ଡରୁ ଆଗକୁ ଗଲେ ସ୍ନୌଲୟନ ନାମକ ଅନ୍ୟ ଏକ ରମଣୀୟ ଟ୍ରେକିଙ୍ଗ ସ୍ଥାନ ପଡେ । ସେଠାରେ ମଧ୍ୟ ଏକ କେଫ ରହିଛି ଓ ତମ୍ବୁ ଆଦି ମିଳିଥାଏ ।
ଫାଇନରନନ  (ଇଂରାଜୀ ଭାଷାରେ ), ଏକ ବେପାର ନାମ କେରେଣ୍ଡିଆ, ହେଉଛି ଏକ ଔଷଧ ଯାହା ମଧୁମେହ ଟାଇପ-୨ ରୋଗୀଙ୍କର କ୍ରନିକ ବୃକ୍‌କ ରୋଗର ଚିକିତ୍ସା ପାଇଁ ବ୍ୟବହୃତ ହୁଏ  । ମଧ୍ୟମରୁ ଗୁରୁତର ରୋଗୀଙ୍କର ମୂତ୍ରରେ ପୁଷ୍ଟିସାର ଥିଲେ ଏହା ବ୍ୟବହୃତ ହୁଏ । ଏହା ପାଟିରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ହାଇପରକାଲେମିଆ, ନିମ୍ନ ରକ୍ତଚାପ ଏବଂ ଅଳ୍ପ ସୋଡିଅମ ରକ୍ତ‌ତା ହୋଇପାରେ । ଆଡ୍ରେନାଲ୍ ଅଭାବ ଥିବା ଲୋକଙ୍କଠାରେ ଏହା ବ୍ୟବହାର କରାଯିବା ଉଚିତ୍ ନୁହେଁ । ଏହା ଅଙ୍ଗୁର ଫଳ ସହିତ ପ୍ରତିକ୍ରିୟା କରିପାରେ । ଗର୍ଭାବସ୍ଥାରେ ବ୍ୟବହାର କଲେ ଶିଶୁର କ୍ଷତି ହୋଇପାରେ । ଏହା ଏକ ଅଣ-ଷ୍ଟେରଏଡାଲ ମିନେରାଲୋକର୍ଟିକଏଡ ରିସେପ୍ଟର ଆଣ୍ଟାଗୋନିଷ୍ଟ   । ୨୦୨୧ ମସିହାରେ ଯୁକ୍ତରାଷ୍ଟ୍ରରେ ଏବଂ ୨୦୨୨ରେ ୟୁରୋପରେ ଚିକିତ୍ସା କ୍ଷେତ୍ରରେ ପାଇଁ ଫାଇନରନନ ଅନୁମୋଦିତ ହୋଇଥିଲା ଯୁକ୍ତରାଜ୍ୟରେ ଏହାର ୪ ସପ୍ତାହର ଔଷଧ ଖର୍ଚ୍ଚ ପ୍ରାୟ ୫୨ ପାଉଣ୍ଡ । ଯୁକ୍ତରାଷ୍ଟ୍ରରେ ଏହି ପରିମାଣ ପ୍ରାୟ ୫୬୦ ଡଲାର ଅଟେ ।
ବ୍ୟୋମକେଶ ମହାନ୍ତି କଟକରେ ଜନ୍ମିତ ଜଣେ ଖ୍ୟାତନାମା ଓଡ଼ିଆ ଚିତ୍ରଶିଳ୍ପୀ ।
ଯାଦବ ମାଝୀ  (୨୧ ଅଗଷ୍ଟ ୧୯୨୪ - ୧୧ ଜାନୁଆରୀ ୨୦୦୦) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ଯାଦବ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ ସକ୍ରିୟ ଥିଲେ । ସ୍ୱାଧୀନ ଭାରତର ପ୍ରଥମ ବିଧାନ ସଭାରେ ସେ ଜଣେ ବିଧାୟକ ଭାବରେ କାର୍ଯ୍ୟ କରିଥିଲେ । ୧୯୫୨ ମସିହାର ଓଡ଼ିଶା ବିଧାନ ସଭା ନିର୍ବାଚନରେ ସେ ବାଙ୍ଗିରିପୋଷି ବିଧାନ ସଭା ନିର୍ବାଚନ ମଣ୍ଡଳୀରୁ ୧ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ଶିକ୍ଷା ଓ ପରିବାର ଯାଦବ ମାଝୀ ୧୯୨୪ ମସିହାର ଅଗଷ୍ଟ ମାସ ୨୧ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ କାଳିଆ ମାଝୀ । ରାଜନୈତିକ ଜୀବନ ଯାଦବ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ ସକ୍ରିୟ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରିଥିଲେ । ମୃତ୍ୟୁ ଯାଦବ ମାଝୀ ୨୦୦୦ ମସିହାର ଜାନୁଆରୀ ମାସ ୧୧ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୭୫ ବର୍ଷ ବୟସ ହୋଇଥିଲା ।
ଆର୍କିଓଡଣ୍ଟୋସରସ୍  (ଅର୍ଥ ପୁରାତନ ଦନ୍ତବିଶିଷ୍ଟ ସରୀସୃପ) ମଧ୍ୟ ଜୁରାସିକ ଯୁଗର ସରୋପଡ ଡାଇନୋସରର ଗୋଟେ ପ୍ରଜାତି  ଏହାର ଜୀବାଶ୍ମ ଆଫ୍ରିକାର ମାଡାଗାସ୍କାରରୁ ମିଳିଥିଲା  ଏହି ଜୀବାଶ୍ମ ନମୁନା କୁ ସେପ୍ଟେମ୍ବର ୨୦୦୫ରେ ବର୍ଣ୍ଣନା କରାଯାଇଥିଲା  ଏହାର ଜାତିର ନାଁ ଏହାର ଆବିଷ୍କର୍ତ୍ତା ଡିଡିଏର ଡେସ୍କୋଏନ୍ସଙ୍କ ନାମାନୁସାରେ ହୋ‍ଇଛି  ଏହା ବୋଧହୁଏ ଗୋଟେ ସରୋପଡ୍
ନନ୍ଦିନୀ ଆଇ ଲଭ୍ ୟୁ, ୨୦୦୮ରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ଅନାମ ଚରଣ ସାହୁ । ଅନାମ ଏହି ଚଳଚ୍ଚିତ୍ର ଜରିଆରେ ପ୍ରଥମ ଥର ପାଇଁ ଓଡ଼ିଆ କଥାଚିତ୍ର ଜଗତରେ ପ୍ରଯୋଜନା ଆରମ୍ଭ କରିଥିଲ । ରଜନୀ ରଞ୍ଜନ ଏହି କଥାଚିତ୍ରଟିର ସଂଳାପ ରଚନା କରିଥିଲେ । ଅଶୋକ ପତି ଏହି କଥାଚିତ୍ରଟିର କାହାଣୀ ଓ ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ବୁଦ୍ଧାଦିତ୍ୟ ମହାନ୍ତି, କ୍ରୀଷା ଏବଂ ସିଦ୍ଧାନ୍ତ ମହାପାତ୍ର । ଅନିତା ଦାସ, ଅଜିତ ଦାସ, ବବି ମିଶ୍ର, ସ୍ନିଗ୍ଧା ମହାନ୍ତି, ପିଣ୍ଟୁ ନନ୍ଦ, ମାମୁନି ମିଶ୍ର, ବେଦୁ ବ୍ରହ୍ମା, ରୋଜା ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଅଭିନୟ ବୁଦ୍ଧାଦିତ୍ୟ ମହାନ୍ତି ସିଦ୍ଧାନ୍ତ ମହାପାତ୍ର କ୍ରୀଷା ଅନିତା ଦାସ ଅଜିତ ଦାସ ବବି ମିଶ୍ର ସ୍ନିଗ୍ଧା ମହାନ୍ତି ପିଣ୍ଟୁ ନନ୍ଦ ମାମୁନି ମିଶ୍ର ବେଦୁ ବ୍ରହ୍ମା ରୋଜା କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ପ୍ରଶାନ୍ତ ପାଢ଼ୀ । ବସନ୍ତରାଜ ସାମଲ, ଦେବଦାସ ଛୋଟରାୟ, ନିର୍ମଳ ନାୟକ, ପ୍ରଶାନ୍ତ ପାଢ଼ୀ ଆଦି ଗୀତିକାରମାନେ ଏହି କଥାଚିତ୍ରଟିର ଗୀତ ରଚନା କରିଥିଲେ । କୁମାର ବାପି, ବିଭୁ କିଶୋର, ତପୁ ମିଶ୍ର, ଅରବିନ୍ଦ ଷଡ଼ଙ୍ଗୀ, ଶୈଳଭାମା ମହାପାତ୍ର ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
ଦିନେଶ ଫଡନିସ୍  ୨ ନଭେମ୍ବର ୧୯୬୬   ୫ ଡିସେମ୍ବର ୨୦୨୩  ଜଣେ ଭାରତୀୟ ଦୂରଦର୍ଶନ ଅଭିନେତା ଥିଲେ । ଦୀର୍ଘ ଦିନ ଧରି ଚାଲୁଥିବା ଭାରତୀୟ ଦୂରଦର୍ଶନ ଧାରାବାହିକ ସିଆଇଡିରେ ସେ ଇନ୍ସପେକ୍ଟର ଫ୍ରେଡେରିକ୍ସ ଚରିତ୍ରରେ ଅଭିନୟ କରିବା ପାଇଁ ସେ ଜଣାଶୁଣା । ଏହି ଧାରାବାହିକରେ ଇନ୍ସପେକ୍ଟର ଭାବରେ କାର୍ଯ୍ୟ କରିବା ବ୍ୟତୀତ ସେ ଏହାର କିଛି ଭାଗର କାହାଣୀ ମଧ୍ୟ ଲେଖିଥିଲେ । ସେ ହିନ୍ଦୀ କଥାଚିତ୍ର ସରଫରୋଶ ଏବଂ ସୁପର ୩୦ରେ ମଧ୍ୟ ଅଭିନୟ କରିଥିଲେ । ସେ ଏକ ମରାଠୀ କଥାଚିତ୍ର ପାଇଁ ମଧ୍ୟ କାହାଣୀ ଲେଖିଥିଲେ । ସେ ବୋରିବଲି ପୂର୍ବର ଶାନ୍ତିବନରେ ରହୁଥିଲେ । ମୃତ୍ୟୁ ୫ ଡିସେମ୍ବର ୨୦୨୩ରେ ୫୭ ବର୍ଷ ବୟସରେ ଯକୃତ ଜନିତ ରୋଗରେ ଆକ୍ରାନ୍ତ ହୋଇ ତାଙ୍କର ମୃତ୍ୟୁ ହୋଇଥିଲା ।
ରୋହତକ ଏକ ଭାରତୀୟ ପୌର କମିଟି   ଅଟେ । ଏହା ହରିଆଣାର ରୋହ୍ତକ୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ରୋହତକ ୨୮.୮୯୪୫ ଉତ୍ତର ଅକ୍ଷାଂଶ ଓ ୭୬.୫୮୯୨ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୮୩୦ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ରୋହତକ ସହରର ମୋଟ ଜନସଂଖ୍ୟା ୧୬୮୪୭ ଅଟେ । ସେଥି ମଧ୍ୟରୁ ୫୩.୧୦% ଜଣ ପରୁଷ ହୋଇଥିବା ବେଳେ ୪୬.୯୦% ଜଣ ନାରୀ ଅଟନ୍ତି । ରୋହତକର ସାକ୍ଷରତା ହାର ୬୫.୩୧% ଅଟେ । ଏହା ଜାତୀୟ ହାରଠାରୁ -୦.୪୭% ପ୍ରତିଶତ କମ ଅଟେ । ସେଥିରୁ ୩୮.୨୭% ପ୍ରତିଶତ ପୁରୁଷ ଓ ୨୭.୦୩% ନାରୀ ଅଟନ୍ତି । ୧୫.୦୦% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ରୋହତକର ସରକାରୀ ଭାଷା ଅଟେ ।
ସବ୍ୟସାଚୀ ମିଶ୍ର  (ଜନ୍ମ: ୬ ଅକ୍ଟୋବର ୧୯୮୫)ଜଣେ ଓଡ଼ିଆ କଥାଚିତ୍ର ଅଭିନେତା  । ସେ ତେଲୁଗୁ ଚଳଚ୍ଚିତ୍ରରେ ମଧ୍ୟ ଅଭିନୟ କରିଛନ୍ତି । ଅଭିନୟ ବ୍ୟତିତ ସେ ଏକାଧିକ ଚଳଚ୍ଚିତ୍ରରେ ପ୍ରଚ୍ଛଦପଟ୍ଟ ଗାୟନ ମଧ୍ୟ କରିଛନ୍ତି । ବ୍ୟକ୍ତିଗତ ଜୀବନ  'ସବ୍ୟସାଚୀ'  ସମ୍ବଲପୁର ଜିଲ୍ଲାର ବୁର୍ଲାଠାରେ ୧୯୮୫ ମସିହା ଅକ୍ଟୋବର ୦୬ ତାରିଖ ଦିନ ଜନ୍ମ ଗ୍ରହଣ କରିଥିଲେ । ୨୦୨୧ ମସିହା ମାର୍ଚ୍ଚ ୧ତାରିଖ ଦିନ ଅଭିନେତ୍ରୀ ଅର୍ଚ୍ଚିତା ସାହୁଙ୍କୁ ବିବାହ କରିଥିଲେ । ସିନେମା ଜୀବନ ୨୦୦୭ ମସିହାରେ ପାଗଳ ପ୍ରେମୀ କଥାଚିତ୍ରରୁ ଓଡ଼ିଆ କଥାଚିତ୍ର ଜଗତରେ ପ୍ରବେଶ କରିଥିବା ସବ୍ୟସାଚୀ, ବର୍ତ୍ତମାନ ସୁଦ୍ଧା ୩୫ଟିରୁ ଅଧିକ ଓଡ଼ିଆ କଥାଚିତ୍ର, ତେଲୁଗୁ କଥାଚିତ୍ର ଓ ୧୦୦ରୁ ଅଧିକ ଆଲବମରେ ଅଭିନୟ କରିସାରିଛନ୍ତି । ଏଥିସ‌ହିତ ସେ ବଙ୍ଗଳା ଚଳଚ୍ଚିତ୍ରରେ ମଧ୍ୟ ଅଭିନୟ କରିଛନ୍ତି ।
ଆନନ୍ଦ ଚନ୍ଦ୍ର ରାଉତ ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ସ୍ୱାଧୀନତା ପୂର୍ବରୁ ଘୁମୁସର ବିଧାନ ସଭା ନିର୍ବାଚନ ମଣ୍ଡଳୀରେ ହୋଇଥିବା ଉପ-ନିର୍ବାଚନରେ ସ୍ୱାଧୀନତା ପୂର୍ବର ୧ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ରାଜନୈତିକ ଜୀବନ ଆନନ୍ଦ ଚନ୍ଦ୍ର ରାଉତ କଂଗ୍ରେସର ପ୍ରାର୍ଥୀ ଭାବରେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ସ୍ୱାଧୀନତା ପୂର୍ବରୁ ଥରେ କାର୍ଯ୍ୟ କରିଥିଲେ ।
ଗ୍ରେଗୋରୀ ପାଞ୍ଜି ଅନୁସାରେ ୧୭ ଜୁଲାଇ ବର୍ଷର ୧୯୮ତମ ଦିବସ ଅଟେ  ଅଧିବର୍ଷ ଗୁଡ଼ିକରେ - ୧୯୯ତମ  । ବର୍ଷ ଶେଷ ହେବା ପାଇଁ ଆଉ ୧୬୭ ଦିନ ବାକି ଅଛି ।
ଗିରିବାଳା ମହାନ୍ତି ଜଣେ ଭାରତୀୟ-ଓଡ଼ିଆ ବୈମାନିକ ଥିଲେ । ସେ ଓଡ଼ିଶାର ପ୍ରଥମ ମହିଳା ବୈମାନିକ । ଉଡ଼ାଜାହାଜ ଚଳାଇବା ନିମନ୍ତେ ବେସରକାରୀ ଲାଇସେନ୍ସ ଲାଇସେନ୍ସ ଥିବା ସେ ପ୍ରଥମ ଓଡ଼ିଆ ମହିଳା । ୧୯୬୭ରେ ସେ ନାଇଣ୍ଟି-ନାଇନ ଇଙ୍କ.,  "ଇଣ୍ଟରନ୍ୟାସନାଲ ଉଇମେନ ପାଇଲଟ ଆସୋସିଆଏସନ" ଦ୍ୱାରା ସେମାନଙ୍କ ଏକ ବିଶ୍ୱସ୍ତରୀୟ ସମ୍ମିଳନୀରେ ଯୋଗଦେବା ନିମନ୍ତେ ଯୁକ୍ତରାଷ୍ଟ୍ର ଆମେରିକାକୁ ଆମନ୍ତ୍ରିତ ହୋଇଥିଲେ । ସେଠାରେ ଆମେରିକା ଉପରେ ଏକ ପରିଚାଳିତ ଉଡ଼ାଣରେ ବାକି ମହିଳା ବୈମାନିକଙ୍କ ସହ ଯୋଗଦେଇଥିଲେ ।
ବିଶାଖା ଦତ୍ତ ଜଣେ ଚଳଚ୍ଚିତ୍ର ନିର୍ମାତା, ସମାଜସେବୀ ତଥା ପୂର୍ବତନ ସାମ୍ବାଦିକା । ମୁମ୍ବାଇରେ ଲିଙ୍ଗଗତ ଅସୁବିଧା, ମହିଳା ଅଧିକାର ନିୟମ ଓ ଯୌନଗତ ଅସୁବିଧା ପାଇଁ କାମ କରୁଥିବାଥିବା ଅଣଲାଭକାରୀ ସଂସ୍ଥା ପଏଣ୍ଟ ଅଫ୍ ଭିୟୁର ସେ ସହ-ପ୍ରତିଷ୍ଠାତା ତଥା କାର୍ଯ୍ୟନିର୍ବାହୀ ନିର୍ଦ୍ଦେଶିକା । ସେ ୱିକିମିଡିଆ ଫାଉଣ୍ଡେସନ  (୨୦୧୦-୨୦୧୪) ଓ କ୍ରିଏଟିଂ ରିସୋର୍ସେସ୍ ଫର୍ ଏମ୍‌ପାୱାର୍‌ମେଣ୍ଟ ଇନ୍ ଆକ୍ସନ ଭଳି କିଛି ଅଣଲାଭକାରୀ ସଂସ୍ଥାର ସହିତ ମଧ୍ୟ ଜଡ଼ିତ ଥିଲେ  । ସେ ଉଇକିମିଡ଼ିଆ ଫାଉଣ୍ଡେସନର ଟ୍ରଷ୍ଟ ବୋର୍ଡ଼ରେ କାର୍ଯ୍ୟ କରିଥିବା ପ୍ରଥମ ଭାରତୀୟ ଥିଲେ । ବ୍ୟକ୍ତିଗତ ଜୀବନ ଏବଂ କାର୍ଯ୍ୟ ୧୯୯୮ ମସିହାରେ ସେ ଭାରତର ମହାରାଷ୍ଟ୍ର ବିଭିନ୍ନ ପଞ୍ଚାୟତରେ ମହିଳା ରାଜନେତ୍ରୀମାନଙ୍କ ଉପରେ ଆଧାରିତ ଏକ ପୁସ୍ତକ ଆଣ୍ଡ୍ ହୁ ଉଇଲ୍ ମେକ୍ ଦି ଚପାତିସ୍‌ର ସମ୍ପାଦନା କରିଥିଲେ । ୨୦୦୩ ମସିହାରେ ଇନ୍ ଦି ଫ୍ଲେସ୍: ଥ୍ରୀ ଲାଇଭ୍‌ସ୍ ଇନ ପ୍ରଷ୍ଟିଚ୍ୟୁସନ୍ ନାମକ ତାଙ୍କର ଏକ ବୃତ୍ତଚିତ୍ର ମୁକ୍ତିଲାଭ କରିଥିଲା ।
କୁରୁ ରାଜାଙ୍କର ସନ୍ତାନ କୌରବ ନାମରେ ପ୍ରଖ୍ୟାତ, ମୂଖ୍ୟତଃ ଧୃତରାଷ୍ଟ୍ର ଏବଂ ତାଙ୍କର ବଂଶ । ଦୁର୍ଯୋଧନ ଓ ତାଙ୍କର ୧୦୦ ଭାଇ ତଥା ଦୁଃଶୀଳା ନାମରେ ଏକ ଭଉଣୀ ।
ଗ୍ରେଗୋରୀ ପାଞ୍ଜି ଅନୁସାରେ ୨୯ ନଭେମ୍ବର ବର୍ଷର ୩୩୩ତମ ଦିବସ ଅଟେ  ଅଧିବର୍ଷ ଗୁଡ଼ିକରେ - ୩୩୪ତମ  । ବର୍ଷ ଶେଷ ହେବା ପାଇଁ ଆଉ ୩୨ ଦିନ ବାକି ଅଛି ।
ମୋନା ଅମ୍ବେଗାଓଁକର  (ଜନ୍ମ: ୫ ମାର୍ଚ୍ଚ ୧୯୭୦) ଜଣେ ଭାରତୀୟ ଅଭିନେତ୍ରୀ ଯିଏକି ହିନ୍ଦୀ କଥାଚିତ୍ର ଓ ଦୂରଦର୍ଶନରେ କାମ କରନ୍ତି  । ସେ ୧୫ରୁ ଅଧିକ ନାଟକ, ୧୫ରୁ ଅଧିକ କଥାଚିତ୍ର, ୩୮ରୁ ଅଧିକ ଟିଭି ଧାରାବାହିକ ଓ କାର୍ଯ୍ୟକ୍ରମ, ୩୭ରୁ ଅଧିକ ବିଜ୍ଞାପନରେ ଅଭିନୟ କରିଛନ୍ତି । ହିନ୍ଦୀ କଥାଚିତ୍ର ହଜାର ଚୌରାସୀ କି ମାଆ ଓ ମେଡିକାଲ ଡ୍ରାମା ଧଡ଼କନ୍  (ଟିଭି ଧାରାବାହିକ)ରେ କାମ କରିଛନ୍ତି  । ମୋନା ୨୦୧୮ ମସିହାରେ ଶ୍ରୀଧର ରଙ୍ଗୟାନଙ୍କ ନିର୍ଦ୍ଦେଶିତ କଥାଚିତ୍ର ଇଭନିଙ୍ଗ୍ ସ୍ୟାଡୋରେ ମୁଖ୍ୟ ନାୟିକା ଭୂମିକାରେ ଅଭିନୟ କରିଥିଲେ ।ସେ ଇଭିନିଙ୍ଗ୍ ସ୍ୟାଡୋ କଥାଚିତ୍ର ପାଇଁ ତାଙ୍କୁ ଶ୍ରେଷ୍ଠ ସହ-ଅଭିନେତ୍ରୀ ଭାବରେ ପୁରସ୍କାର ମିଳିଥିଲା । ଅଭିନୀତ ଧାରାବାହିକ/କାର୍ଯ୍ୟକ୍ରମ ଥୋଡ଼ା ସା ଆସମାନ୍ ଦେଖ୍ ଭାଇ ଦେଖ୍  (୧୯୯୩) ସାଁପ-ସିଢ଼ି  (୧୯୯୪) କ୍ୟା ବାତ୍ ହୈ  (୧୯୯୭) ସିଆଇଡି  (୨୦୦୪-୨୦୦୫) ଆହାତ୍  (୧୯୯୫-୨୦୦୧) ଧଡ଼କନ୍ ନ୍ୟାୟ  ୧୯୯୯-୨୦୦୦   ରିସ୍ତେ ଶୁଭ ମଙ୍ଗଲ ସାବଧାନ  ୨୦୦୩
ଛାଞ୍ଚ: ଗୋକୁଳ , ଭାରତୀୟ ରାଜ୍ୟ ଉତ୍ତର ପ୍ରଦେଶର ମଥୁରା ଜିଲ୍ଲାରେ ଏକ ମୁନିସିପାଲିଟି । ଏହା ମଥୁରାଠାରୁ ଦକ୍ଷିଣ -ପୂର୍ବ ଦିଗରେ 15 କିଲୋମିଟର ଦୂରରେ ଅବସ୍ଥିତ । ହିନ୍ଦୁ ପୁରାଣ ଅନୁସାରେ ଭଗବାନ ଶ୍ରୀ କୃଷ୍ଣ ତାଙ୍କର ବାଲ୍ୟକାଳ ଏଠାରେ ବିତେଇଥିଲେ । ବେଦର ପାଣ୍ଡୁଲିପି ରେ ଜନସଂଖ୍ୟା 2001 ଜନଗଣନା ଅନୁସାରେ ଗୋକୁଳାର ଜନସଂଖ୍ୟା 4041 ଥିଲା । ଏଠି ମଧ୍ୟରୁ 55% ପୁରୁଷ ଥିବା ବେଳେ 45 % ମହିଳା ଥିଲେ । ଗୁକୁଳର ସାକ୍ଷ୍ୟରତା ହାର 60 % ଥିଲା ଯାହା ଜାତୀୟ ହାର 59,5ରୁ କିଞ୍ଚିତ ଅଧିକ । 8 ବର୍ଷରୁ କମ ଆବାଡି 18% ଥିଲା । ଅବସ୍ଥିତି ଗୋକୁଳାର ଭୌଗୋଳିକ ଅବସ୍ଥିତିର ଦିଗବାରେଣୀ ହେଲା 27.45  77.72    / 27.45; 77.72. ଏହା ସମୁଦ୍ରପତ୍ତନଠାରୁ 534 ଫୁଟ ଉପରେ ରହିଛି ।
ରିୟା ଦେ, ଜଣେ ଓଡ଼ିଆ ଅଭିନେତ୍ରୀ । ବାଲେଶ୍ୱରରେ ଜନ୍ମଗ୍ରହଣ କରିଥିବା ରିୟା ଫକୀର ମୋହନ ମହାବିଦ୍ୟାଳୟର ଛାତ୍ରୀ ଥିଲେ । ସେ ପ୍ରେମ ଅଢ଼େଇ ଅକ୍ଷରରୁ ନିଜ ଅଭିନୟ ଜୀବନ ଆରମ୍ଭ କରିଥିଲେ ।
ଭୋଙ୍ଗିର ଏକ ଭାରତୀୟ ପୌରପାଳିକା   ଅଟେ । ଏହା ଆନ୍ଧ୍ର ପ୍ରଦେଶର ନଲ୍ଗୋନ୍ଦ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ଭୋଙ୍ଗିର ୧୭.୫୧୫୪ ଉତ୍ତର ଅକ୍ଷାଂଶ ଓ ୭୮.୮୮୫୬ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୧୬୬୯ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ଭୋଙ୍ଗିର ସହରର ମୋଟ ଜନସଂଖ୍ୟା ୪୭୪୫୧ ଅଟେ । ସେଥି ମଧ୍ୟରୁ ୫୦.୭୭% ଜଣ ପରୁଷ ହୋଇଥିବା ବେଳେ ୪୯.୨୩% ଜଣ ନାରୀ ଅଟନ୍ତି । ଭୋଙ୍ଗିରର ସାକ୍ଷରତା ହାର ୬୯.୮୨% ଅଟେ । ଏହା ଜାତୀୟ ହାରଠାରୁ ୪.୯୮% ପ୍ରତିଶତ କମ ଅଟେ । ସେଥିରୁ ୩୯.୮୧% ପ୍ରତିଶତ ପୁରୁଷ ଓ ୩୦.୦୧% ନାରୀ ଅଟନ୍ତି । ୧୨.୩୪% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ତେଲୁଗୁ ଭୋଙ୍ଗିରର ସରକାରୀ ଭାଷା ଅଟେ ।
ବଗଳାମୁଖୀ ଦଶମହାବିଦ୍ୟାଙ୍କ ମଧ୍ୟରୁ ପ୍ରମୁଖ ଅଷ୍ଟମ ମହାବିଦ୍ୟା । ମା  ବଗଳାମୁଖୀ ବୈଶାଖ ଶୁକ୍ଳ ପକ୍ଷ ଅଷ୍ଟମ ତିଥି ଏବଂ ରବି ପୁଷ୍ୟ ଗ୍ରହ ଯୋଗରେ ଅବତାର ଧାରଣ କରିଥିଲେ । ଏହି ଯୋଗରେ ମାତାଙ୍କ ଆରାଧନା ବିଶେଷ ଫଳ ପ୍ରଦାନ କରିଥାଏ । ପୌରାଣିକ ପୌରାଣିକ ମାନ୍ୟତା ଅନୁଯାୟୀ, ଥରେ ଏକ ପ୍ରଳୟଙ୍କାରୀ ଝଡ଼ ସମଗ୍ର ସଂସାରକୁ ଧ୍ୱଂସ କରିବା ପାଇଁ ଆଗେଇ ଚାଲିଥିଲା । ଏହି ଝଡ଼ରେ ପ୍ରାଣୀଜଗତ ନଷ୍ଟ ହୋଇଯିବାର ଆଶଙ୍କା ଉପୁଜିଥିଲା । ଏଥିରେ ତିନ୍ତିତ ପାଳନକର୍ତ୍ତା ବିଷ୍ଣୁ ଭଗବାନ ଶିବଙ୍କୁ ଆରାଧନା କଲେ । ଶିବ କହିଲେ, କେବଳ ଦେବୀ ଶକ୍ତି ହିଁ ଏଭଳି ପ୍ରଳୟରୁ ସଂସାରକୁ ରକ୍ଷା କରିପାରିବେ । ଭଗବାନ ବିଷ୍ଣୁ ତପସ୍ୟା କରି  ମହାତ୍ରୀପୁରସୁନ୍ଦରୀ ଙ୍କୁ ପ୍ରସନ୍ନ କଲେ । ଏହାପରେ ସୌରାଷ୍ଟ୍ର କ୍ଷେତ୍ରର ହରିଦ୍ରା ଜଳାଶୟ ନିକଟରେ ମାତା ବଗଳାମୁଖୀ ଅବତାର ଧାରଣ କଲେ । ଦେବୀ ନିଜର ଶକ୍ତିବଳରେ ଭୟଙ୍କର ଝଡ଼କୁ ଅଟକାଇ ଦେଲେ । ଏଣୁ ବୈଶାଖ ଶୁକ୍ଳ ଅଷ୍ଟମୀ ତିଥିରେ ସମ୍ପୂର୍ଣ୍ଣ ଶ୍ରଦ୍ଧାର ସହିତ   ଓଁ ହ୍ଳୀଂ ବଗଳାମୁଖୀ ସର୍ବଦୁଷ୍ଟାନାଂ ବାଚଂ ମୁଖଂ ପଦଂ ସ୍ତମ୍ଭୟ ଜୀହ୍ନାଂ କୀଳୟ ବୁଦ୍ଧି ବିନାଶୟ ହ୍ଳୀଂ ଓଁ ସ୍ୱାହା  ମନ୍ତ୍ର ଜପ କରି ଦେବୀ ବଗଳାମୁଖୀଙ୍କ ପୂଜା କରିବା ଉଚିତ୍‌ । ଦେବୀଙ୍କ ଆରାଧନାଦ୍ୱାରା ସକଳ କଷ୍ଟ ନିବାରଣ ହୋଇଥାଏ ।
ମନମୋହନ ମହାପାତ୍ରଙ୍କ ନିର୍ଦ୍ଦେଶନାରେ ନିର୍ମିତ ଓଡ଼ିଆ ଚଳଚ୍ଚିତ୍ର  'ମଝି ପାହାଚ'  ୧୯୮୭ ମସିହାରେ ମୁକ୍ତିଲାଭ କରିଥିଲା । ଏହି ଚଳଚ୍ଚିତ୍ରଟି ଜାତୀୟ ପୁରସ୍କାର ପାଇଥିଲା ।
ସିଙ୍ଗରାଉଲି ଏକ ଭାରତୀୟ ପୌର ପରିଷଦ   ଅଟେ । ଏହା ମଧ୍ୟପ୍ରଦେଶର ସିଧି ଜିଲ୍ଲାରେ ଅବସ୍ଥିତ । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ସିଙ୍ଗରାଉଲି ସହରର ମୋଟ ଜନସଂଖ୍ୟା ୧୮୫୫୮୦ ଅଟେ । ସେଥି ମଧ୍ୟରୁ ୫୪.୦୭% ଜଣ ପରୁଷ ହୋଇଥିବା ବେଳେ ୪୫.୯୩% ଜଣ ନାରୀ ଅଟନ୍ତି । ସିଙ୍ଗରାଉଲିର ସାକ୍ଷରତା ହାର ୫୮.୯୭% ଅଟେ । ଏହା ଜାତୀୟ ହାରଠାରୁ ୫.୮୭% ପ୍ରତିଶତ ଅଧିକ ଅଟେ । ସେଥିରୁ ୩୭.୬୬% ପ୍ରତିଶତ ପୁରୁଷ ଓ ୨୧.୩୧% ନାରୀ ଅଟନ୍ତି । ୧୭.୬୧% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ସିଙ୍ଗରାଉଲିର ସରକାରୀ ଭାଷା ଅଟେ ।
ଗୋବିନ୍ଦ ଚନ୍ଦ୍ର ଥାଟ୍ଟରାଜ ବିଷମ କଟକର ରାଜା ଓ ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ସ୍ୱାଧୀନତା ପୂର୍ବରୁ ହୋଇଥିବା ପ୍ରଥମ ଓଡ଼ିଶା ବିଧାନ ସଭା ନିର୍ବାଚନରେ ସେ ବାଲିଗୁଡ଼ା-କନ୍ଧମାଳ ବିଧାନ ସଭା ନିର୍ବାଚନ ମଣ୍ଡଳୀରୁ ସ୍ୱାଧୀନତା ପୂର୍ବର ୧ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ରାଜନୈତିକ ଜୀବନ ଗୋବିନ୍ଦ ଚନ୍ଦ୍ର ଥାଟ୍ଟରାଜ ଜଣେ ନିର୍ଦ୍ଦଳୀୟ ପ୍ରାର୍ଥୀ ଭାବରେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ସ୍ୱାଧୀନତା ପୂର୍ବରୁ ଥରେ କାର୍ଯ୍ୟ କରିଥିଲେ ।
ବାମ୍ବୁ ଚିକେନ୍ ଏକ ପ୍ରକାର ଚିକେନ୍ ତରକାରୀ ଯାହାକି ଚିକେନ୍କୁ ବାଉଁସ ଭିତରେ ରଖିବା ପରେ କୋଇଲା କିମ୍ବା କାଠଚୁଲା ସାହାର୍ଯ୍ୟରେ ରନ୍ଧା ଯାଇଥାଏ। ବାମ୍ବୁ ଚିକେନ୍ ବିନା ତେଲରେ ପ୍ରସ୍ତୁତ କରାଯିବା ସହିତ ଏହା ମଧ୍ୟ ପୄଷ୍ଟିଯୁକ୍ତ ଖାଦ୍ୟ ଅଟେ। ଉତ୍ପତ୍ତି ବାମ୍ବୁ ଚିକେନ୍ ଆନ୍ଧ୍ରପ୍ରଦେଶ ଅର୍ନ୍ତଭୁକ୍ତ ବିଶାଖାପାଟନାମ ଜିଲ୍ଲାର ଅରାକ ଉପତ୍ୟକାର ଏକ ପାରମ୍ପରିକ ଆଦିବାସୀ ଖାଦ୍ୟ। ଆବଶ୍ୟକ ସାମଗ୍ରୀ ଚିକେନ୍ ୧କେଜି ଦହି ୩୦୦ ଗ୍ରାମ୍ ଅଦା, ରସୁଣ ପେଷ୍ଟ ୧୫୦ ଗ୍ରାମ୍ ରେଡ୍ ଚିଲି ପେଷ୍ଟ ୧୦ ଗ୍ରାମ୍ ହଳଦୀ ଗୁଣ୍ଡ ୧୦ ଗ୍ରାମ୍ ଜିରା ଗୁଣ୍ଡ ୫ ଗ୍ରାମ୍ ଧନିଆ ଗୁଣ୍ଡ ୫ ଗ୍ରାମ୍ ସୋରିଷ ପେଷ୍ଟ ୨୦ ଗ୍ରାମ୍ ଲେମ୍ବୁ ୩ଟି ଲୁଣ ସ୍ୱାଦ ଅନୁଯାୟୀ ପିଆଜ ସଜାଇବା ପାଇଁ ବାଉଁଶ ୧ ଦାମ୍ ପାଖାପାଖି ୨୦୦ ଟଙ୍କା ପ୍ରସ୍ତୁତ ପ୍ରଣାଳୀ ପ୍ରଥମେ ଚିକେନ୍କୁ ଭଲଭାବେ ଧୋଇଦିଅନ୍ତୁ । ତା 'ପରେ ସେଥିରେ ୨ଟି ଲେମ୍ବୁକୁ ଚିପୁଡି ସ୍ୱାଦ ଅନୁସାରେ ଲୁଣ, ଅଦା, ରସୁଣ ପେଷ୍ଟ ଏବଂ ଅନ୍ୟ ସବୁ ମସଲା ପକେଇ ଭଲଭାବେ ଗୋଳାଇ ଦିଅନ୍ତୁ। ଏହାପରେ ସେଥିରେ ସାମାନ୍ୟ ଦହି ପକାଇ ଗୋଳାଇ ଦିଅନ୍ତୁ ଏବଂ ଏହାକୁ ୨ ଘଣ୍ଟା ପଯ୍ୟନ୍ତ ରଖି ଦିଅନ୍ତୁ। ପୂର୍ବରୁ ବାଉଁଶକୁ ୨ଘଣ୍ଟା ପର୍ଯ୍ୟନ୍ତ ପାଣିରେ ଭିଜାଇ ରଖିଥିବେ। ଏହାଦ୍ୱାରା ବାଉଁଶର ନିଜର ବାସ୍ନା ଆସିବ ନାହିଁ। ବାଉଁଶକୁ ପାଣିରୁ ଆଣିବା ପରେ ଭଲ ଭାବରେ ପୋଛି ଦିଅନ୍ତୁ। ଏ ବେ ପୂର୍ବରୁ ମ୍ୟାରିନେଟ୍ କରି ରଖା ଯାଇଥିବା ଚିକେନ୍କୁ ସେହି ବାଉଁଶ ଭିତରେ ଭଲ ଭାବେ ପୁରାଇ ଦିଅନ୍ତୁ ଏବଂ ମୁହଁକୁ ଖଲିପତ୍ର ସାହାଯ୍ୟରେ ଭଲ ଭାବରେ ବାନ୍ଧି ଦିଅନ୍ତୁ। ଏ ବେ ଏହାକୁ ନିଆଁରେ ପୋଡ଼ିବା ପାଇଁ ପ୍ରସ୍ତୁତ କରନ୍ତୁ। କୋଇଲା, କାଠଚୁଲା, ଗ୍ୟାସ୍ ଯେକୈଣସି ସାହାର୍ଯ୍ୟରେ ଏହାକୁ ପୋଡ଼ି ପାରିବେ। ମାତ୍ର କୋଇଲା କିମ୍ବା କାଠଚୁଲା ସାହାଯ୍ୟରେ ପୋଡ଼ିଲେ ଅଧିକ ସ୍ୱାଦ ଆସିଥାଏ। ୨୦ରୁ ୨୫ ମିନିଟ୍ ପର୍ଯ୍ୟନ୍ତ ପୋଡ଼ିବା ପରେ ବନ୍ଧା ଯାଇଥିବା ପତ୍ର ପଟରୁ ଟିକେ ଟିକେ ପାଣି ଆସିବ। ପାଣି ବାହାରିଲେ ଚିକେନ୍ ପ୍ରସ୍ତୁଣ ହୋଇଗଲା ବୋଲି ଜାଣିବେ। ଏହାପରେ ବାଉଁଶରୁ ଚିକେନ୍କୁ ଏକ ପାତ୍ରକୁ କାଢି ଦିଅନ୍ତୁ। ସେଥିରେ ଅଳ୍ପ ଲେମ୍ବୁ ରସ ଏବଂ ପିଅଜ ଦେଇ ସଜାଇ ଦିଅନ୍ତୁ। ଏବେ ପ୍ରସ୍ତୁତ ହୋଇଗଲା ଆପଣଙ୍କ ସୁଆଦିଆ ଡିସ୍  "ବାମ୍ବୁ ଚିକେନ୍" । ଏହାକୁ ଆପଣ ଭାତ କିମ୍ବା ରୁଟି ସହିତ ଖାଇପାରିବେ।
ବିଠଲଭାଇ ଜାଭେରୀ  ୧୯୧୬   ୧୯୮୫  ଜଣେ ଭାରତୀୟ ସ୍ୱାଧୀନତା ସଂଗ୍ରାମୀ, କଥାଚିତ୍ର ନିର୍ମାତା, ଫଟୋଗ୍ରାଫର, ଲେଖକ ତଥା ମହାତ୍ମା ଗାନ୍ଧୀଙ୍କ ଘନିଷ୍ଠ ସହଯୋଗୀ ଥିଲେ । ସେ ଦାଣ୍ଡି ଯାତ୍ରାଠାରୁ ୧୯୪୮ ମସିହାରେ ମୃତ୍ୟୁ ପର୍ଯ୍ୟନ୍ତ ଫଟୋଗ୍ରାଫ୍ ମାଧ୍ୟମରେ ମହାତ୍ମା ଗାନ୍ଧୀଙ୍କୁ ଡକ୍ୟୁମେଣ୍ଟ୍ କରିଥିଲେ, ଯାହାକି ଅନେକ ପ୍ରଦର୍ଶନୀରେ ପ୍ରଦର୍ଶିତ ହୋଇଥିଲା ଏବଂ ଅନେକ ସାହିତ୍ୟିକ କାର୍ଯ୍ୟରେ ବ୍ୟବହୃତ ହୋଇଥିଲା । ପିଟର ରୁହେଙ୍କଦ୍ୱାରା ରଚିତ ପୁସ୍ତକ ଗାନ୍ଧୀ-ଏ ଫଟୋ ବାଇଓଗ୍ରାଫିରେ ତାଙ୍କର ଅନେକ ଫଟୋଗ୍ରାଫ୍ ବ୍ୟବହାର ହୋଇଥିଲା । ଦିନାନାଥ ଗୋପାଳ ତେନ୍ଦୁଲକରଙ୍କଦ୍ୱାରା ନିର୍ମିତ ମହାତ୍ମା ଗାନ୍ଧୀଙ୍କ ଜୀବନୀ, ମହାତ୍ମା: ଲାଇଫ୍ ଅଫ୍ ମୋହନଦାସ କରମଚାନ୍ଦ ଗାନ୍ଧୀରେ ସେ ସହକର୍ମୀ ଥିଲେ । ତାଙ୍କଦ୍ୱାରା ଗାନ୍ଧୀଜୀଙ୍କ ଉପରେ ନିର୍ମିତ ୩୩୦ ମିନିଟ୍‌ର ଡକ୍ୟୁମେଣ୍ଟାରୀ ମହାତ୍ମା: ଲାଇଫ୍ ଅଫ୍ ଗାନ୍ଧୀ, ୧୮୬୯ ୧୯୪୮, ୧୪ଟି ଅଧ୍ୟାୟରେ ମୁକ୍ତିଲାଭ କରିଥିଲା । ସାହିତ୍ୟ ଓ ଶିକ୍ଷା କ୍ଷେତ୍ରରେ ତାଙ୍କ ଅବଦାନ ପାଇଁ ୧୯୬୯ ମସିହାରେ ଭାରତ ସରକାର ତାଙ୍କୁ ତୃତୀୟ ସର୍ବୋଚ୍ଚ ନାଗରିକ ସମ୍ମାନ ପଦ୍ମ ଭୂଷଣ ପ୍ରଦାନ କରିଥିଲେ ।
ସାଦାବାଦ, ଉତ୍ତର ପ୍ରଦେଶ ଏକ ଭାରତୀୟ ନଗର ପଞ୍ଚାୟତ   ଅଟେ । ଏହା ଉତ୍ତର ପ୍ରଦେଶର ହଥ୍ରସ୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ସାଦାବାଦ, ଉତ୍ତର ପ୍ରଦେଶ ୨୭.୪୩୯୮ ଉତ୍ତର ଅକ୍ଷାଂଶ ଓ ୭୮.୦୩୬୭ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୮୩୦ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ସାଦାବାଦ, ଉତ୍ତର ପ୍ରଦେଶ ସହରର ମୋଟ ଜନସଂଖ୍ୟା ୩୧୭୩୭ ଅଟେ । ସେଥି ମଧ୍ୟରୁ ୫୩.୪୨% ଜଣ ପରୁଷ ହୋଇଥିବା ବେଳେ ୪୬.୫୮% ଜଣ ନାରୀ ଅଟନ୍ତି । ସାଦାବାଦ, ଉତ୍ତର ପ୍ରଦେଶର ସାକ୍ଷରତା ହାର ୫୨.୭୧% ଅଟେ । ଏହା ଜାତୀୟ ହାରଠାରୁ ୧୨.୧୩% ପ୍ରତିଶତ କମ ଅଟେ । ସେଥିରୁ ୩୨.୮୦% ପ୍ରତିଶତ ପୁରୁଷ ଓ ୧୯.୯୧% ନାରୀ ଅଟନ୍ତି । ୧୮.୨୧% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ସାଦାବାଦ, ଉତ୍ତର ପ୍ରଦେଶର ସରକାରୀ ଭାଷା ଅଟେ ।
ପିରିୟାପାଟଣା ଏକ ଭାରତୀୟ ସହର ପଞ୍ଚାୟତ   ଅଟେ । ଏହା କର୍ଣ୍ଣାଟକର ମ୍ ସୋରେ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ପିରିୟାପାଟଣା ୧୨.୩୩୫୭ ଉତ୍ତର ଅକ୍ଷାଂଶ ଓ ୭୬.୧୦୦୦ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୨୭୮୮ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ପିରିୟାପାଟଣା ସହରର ମୋଟ ଜନସଂଖ୍ୟା ୧୪୯୨୨ ଅଟେ । ସେଥି ମଧ୍ୟରୁ ୫୦.୯୪% ଜଣ ପରୁଷ ହୋଇଥିବା ବେଳେ ୪୯.୦୬% ଜଣ ନାରୀ ଅଟନ୍ତି । ପିରିୟାପାଟଣାର ସାକ୍ଷରତା ହାର ୬୬.୫୫% ଅଟେ । ଏହା ଜାତୀୟ ହାରଠାରୁ ୧.୭୧% ପ୍ରତିଶତ କମ ଅଟେ । ସେଥିରୁ ୩୬.୭୮% ପ୍ରତିଶତ ପୁରୁଷ ଓ ୨୯.୭୬% ନାରୀ ଅଟନ୍ତି । ୧୧.୪୯% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା କନ୍ନଡ ପିରିୟାପାଟଣାର ସରକାରୀ ଭାଷା ଅଟେ ।
ଠାଣେ ଏକ ଭାରତୀୟ ପୌରପାଳିକା ଅଟେ । ଏହା ମହାରାଷ୍ଟ୍ରର ଥନେ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ଠାଣେ ୧୯.୧୯୭୦ ଉତ୍ତର ଅକ୍ଷାଂଶ ଓ ୭୨.୯୬୩୬ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୨୯ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ଠାଣେ ସହରର ମୋଟ ଜନସଂଖ୍ୟା ୨୦୩୭୯୫ ଅଟେ । ସେଥି ମଧ୍ୟରୁ ୫୨.୬୯% ଜଣ ପରୁଷ ହୋଇଥିବା ବେଳେ ୪୭.୩୧% ଜଣ ନାରୀ ଅଟନ୍ତି । ଠାଣେର ସାକ୍ଷରତା ହାର ୭୨.୬୭% ଅଟେ । ଏହା ଜାତୀୟ ହାରଠାରୁ -୭.୮୩% ପ୍ରତିଶତ କମ ଅଟେ । ସେଥିରୁ ୪୧.୨୬% ପ୍ରତିଶତ ପୁରୁଷ ଓ ୩୧.୪୧% ନାରୀ ଅଟନ୍ତି । ୧୩.୧୮% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ମରାଠୀ ଠାଣେର ସରକାରୀ ଭାଷା ଅଟେ ।
ସାଲ୍ଲୀ କ୍ରିଷ୍ଟିନ ରାଇଡ଼ ଥିଲେ ଜଣେ ଆମେରିକୀୟ ପଦାର୍ଥ ବିଜ୍ଞାନୀ ଏବଂ ମହାକାଶ ବିଜ୍ଞାନୀ। ସେ ୧୯୭୮ ମସିହାରେ ନାସାରେ ଯୋଗଦାନ କରିଥଲେ । ସେ ୧୯୮୩ ମସିହାରେ ମହାକାଶକୁ ଯାଇଥିଲେ ଏବଂ ସେ ଥିଲେ ପ୍ରଥମ ମେରିକିୟ ମହିଳା ଯିଏ କି ମହାକାଶକୁ ଯାଇଥିଲେ ।ବିଶ୍ୱରେ ପ୍ରଥମେ ଭାଲେଂଟିନା ତେରେସ୍କୋଭା  ୧୯୬୩ ମସିହାରେ ମହାକାଶ ଯାଇଥିଲେ ଏହାପରେ ୧୯୮୨ ମସିହାରେ ସ୍ୱଭେଟଲନା ସ୍ୱାଭିତସକାୟା  ମହାକାଶ ଯାଇଥିଲେ । ସଲ୍ଲୀ ରାଇଡ଼ ଥିଲେ ବିଶ୍ୱର ତୃତୀୟ ମହାକାଶ ଯାତ୍ରୀ। ସେ ମାତ୍ର ୩୨ ବର୍ଷ ବୟସରେ ମହାକାଶ ଯାତ୍ରା କରିଥିଲେ ଯିଏ କି ଆମେରିକାର ସବୁଠୁ ଯୁବ ମହାକାଶ ଯାତ୍ରୀ ଥିଲେ ।ସେ ୨ ଥର ମହାକାଶ ଯାତ୍ରା କଲାପରେ ୧୯୮୭ ମସିହାରେ ନାସା ରୁ ଚାଲି ଆସିଥିଲେ ଏବଂ କାଲିଫୋର୍ନିଆ ୟୁନିଭରସିଟିରେ ପଦାର୍ଥ ବିଜ୍ଞାନରେ ପ୍ରଫେସର ଭାବେ ନିଯୁକ୍ତ ହେଇଥିଲେ । ସେ ୨୦୧୨ ମସିହା ଜୁଲାଇ ମାସ ୨୩ ତାରିଖରେ କର୍କଟ ରୋଗରେ ମୂର୍ତ୍ୟୁ ବାରଣ କରିଥିଲେ ।
ସାମାଜିକ ଉଦବେଗ ରୋଗ  ଇଂରାଜୀ ଭାଷାରେ , ଅନ୍ୟ ନାମ ସାମାଜିକ ଫୋବିଆ, ସମାଜ ଭିତରେ ବିଯୁକ୍ତାତ୍ମକ ଧାରଣା ରହିବା ସମ୍ଭାବନା ଯୋଗୁ ରୋଗୀର ଅତ୍ୟଧିକ ଡର ବା ଉଦବେଗ ସମ୍ଭାବନା ରହିବା ଦେଖାଯାଏ । ଅନ୍ୟ ଲକ୍ଷଣଗୁଡ଼ିକ ମଧ୍ୟରେ ଧୀରେ କଥା ହେବା ଏବଂ ଆଖିରେ ଆଖି ନ ମିଶେଇ କଥା ହେବା । ଲକ୍ଷଣଗୁଡିକ ଏକ ସ୍ତରକୁ ଆସି ଏ ଯାହାଦ୍ୱାରା ସେମାନଙ୍କର କାର୍ଯ୍ୟରେ ବାଧା ସୃଷ୍ଟି ହୋଇଥାଏ କିମ୍ବା ଉଲ୍ଲେଖନୀୟ ଦୁର୍ଗତି ହୋଇପାରେ । ଜଟିଳତା ମଧ୍ୟରେ ଉଦାସୀନତା, ପଦାର୍ଥର ଅପବ୍ୟବହାର ଏବଂ ଆତ୍ମହତ୍ୟା ଚିନ୍ତାଧାରା ହୋଇପାରେ । ଏହାର କାରଣ ମଧ୍ୟରେ ଜେନେଟିକ୍ ଏବଂ ପରିବେଶ କାରକଗୁଡିକର ମିଶ୍ରଣରେ ହୋଇପାରେ । ପ୍ରଭାବିତ ପରିବାରର ସଦସ୍ୟମାନେ ୨ରୁ ୬ ଗୁଣ ଅଧିକ ପ୍ରଭାବିତ ହେବାର ସମ୍ଭାବନା ଥାଏ । ଅତ୍ୟଧିକ ନିୟନ୍ତ୍ରଣକାରୀ ପିତାମାତା ଥିଲେ ଏହି ସଙ୍କଟ ରହିପାରେ । ଏହା ଏକ ପ୍ରକାର ଉଦ୍‌ବେଗ ଅବ୍ୟବସ୍ଥା ରୋଗ । ଅନ୍ୟାନ୍ୟ ସମ୍ଭାବ୍ୟ ମାନସିକ କିମ୍ବା ଶାରୀରିକ ଅସୁବିଧାକୁ ଦୂର କରିବା ପରେ ଏବଂ ଅତିକମରେ ଛଅ ମାସ ପର୍ଯ୍ୟନ୍ତ ଏହି ସମସ୍ୟା ରହିଲେ ରୋଗ ନିର୍ଣ୍ଣୟ କରାଯାଏ । ଯଦି ଏହା କେବଳ କୌଣସି ଘଟଣା ସମୟରେ ଘଟେ ତେବେ ଏହାକୁ  କାର୍ଯ୍ୟଦକ୍ଷତା  ଭାବରେ ବର୍ଗୀକୃତ କରାଯାଏ । ପ୍ରାରମ୍ଭିକ ଚିକିତ୍ସା ସାଧାରଣତଃ ଜ୍ଞାନଗତ ଆଚରଣଗତ ଚିକିତ୍ସା  (ସିବିଟି) ଅଟେ, ଯାହା ବ୍ୟକ୍ତିଗତ ଭାବରେ କିମ୍ବା ଗୋଷ୍ଠୀରେ କରାଯାଇପାରେ  । ଯେଉଁମାନେ ଶିବିଟି  କୁ ପ୍ରତ୍ୟାଖ୍ୟାନ କରନ୍ତି, ସେମାନଙ୍କୁ ଏସଏସଆରଆଇ   ଶ୍ରେଣୀର ଔଷଧ ବ୍ୟବହାର କରାଯାଇପାରେ। ଅନ୍ୟାନ୍ୟ ଔଷଧ ମଧ୍ୟରେ ବିଟା ବ୍ଲକର୍ ଏବଂ ବେଞ୍ଜୋଡାଏଜେପିନ ଦିଆଯାଇପାରେ । ଚିକିତ୍ସା ବିନା ଏହା ଜୀବନର ଗୁଣବତ୍ତା ହ୍ରାସ ପାଇପାରେ  ଯୁକ୍ତରାଷ୍ଟ୍ରରେ ଏକ ବର୍ଷରେ ପ୍ରାୟ ୭% ଲୋକ ପ୍ରଭାବିତ ହୁଅନ୍ତି । ୟୁରୋପରେ ୨.୩ % ହାର ସହିତ ବିଶ୍ୱର ଅନ୍ୟାନ୍ୟ କ୍ଷେତ୍ରରେ ଏହା କମ୍ ଦେଖାଯାଏ । ମହିଳାମାନେ ପୁରୁଷଙ୍କ ଅପେକ୍ଷା ଅଧିକ ପ୍ରଭାବିତ ହୁଅନ୍ତି। ଆରମ୍ଭର ବୟସ ସାଧାରଣଃ ୮ରୁ ୧୫ ବର୍ଷ ଅଟେ । ୧୯୬୬ ମସିହାରେ ଆଗୋରୋଫୋବିଆଠାରୁ ଏହି ଅବସ୍ଥାକୁ ଅଲଗା କରାଯାଇଥିଲା ।
ବଙ୍ଗାଳୀ ନନ୍ଦ ଜଣେ ଭାରତୀୟ ଓଡ଼ିଆ-ଭାଷୀ ଅନୁବାଦକ । ସେ ୨୦୨୩ ମସିହା ନିମନ୍ତେ ତେଲୁଗୁ ଲେଖକ ନେଲ୍ଲୁରୀ କେଶବସ୍ୱାମୀଙ୍କ ପୁସ୍ତକ ନେଲ୍ଲୁରୀ କେଶବସ୍ୱାମୀ ଉତ୍ତମା କଥୁଲୁ  (ଅନୁ. ନେଲୁରୀ କେଶବ ସ୍ବାମୀଙ୍କ ଶ୍ରେଷ୍ଠ ଗଳ୍ପ) ପୁସ୍ତକର ଓଡ଼ିଆ ଅନୁବାଦ ପାଇଁ କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାର ଅନୁବାଦ ପୁରସ୍କାର ଲାଭକରିଥିଲେ  । ଜୀବନୀ ଶ୍ରୀ ନନ୍ଦଙ୍କର ପୈତୃକ ଘର ରାୟଗଡ଼ା ଜିଲ୍ଲାର ଗୁଣୁପୁର ଅନ୍ତର୍ଗତ ଚାଲକମ୍ବା ଗାଁରେ । ସେ ଜଣେ ଶିକ୍ଷକ ଭାବେ ବୃତ୍ତିଗତ ଜୀବନ ଆରମ୍ଭ କରି ୨୦୧୫ ମସିହାରେ ପ୍ରଧାନ ଶିକ୍ଷକ ଭାବରେ ଅବସର ଗ୍ରହଣ କରିଥିଲେ । ରଚନାବଳୀ ବଙ୍ଗାଳୀ ନନ୍ଦଙ୍କର ଏବେ ପର୍ଯ୍ୟନ୍ତ ୧୧ ଅନୁବାଦ, ୨ଟି ମୌଳିକ କବିତା ଓ ଗୋଟିଏ ତେଲୁଗୁ ଗୀତି କବିତା ସଙ୍କଳନ ପ୍ରକାଶ ପାଇସାରିଛି । ଅନୁବାଦ ନେଲ୍ଲୁରି କେଶବସ୍ବାମୀଙ୍କ ଶ୍ରେଷ୍ଠ ଗଳ୍ପ - ୨୦୧୯  ନ୍ୟାସନାଲ ବୁକ୍‌ ଟ୍ରଷ୍ଟ  ଏକୋଇଶଟି ଅନୁବାଦ ଗଳ୍ପ କଥା କୋଡ଼ିଏ ସମୟକୁ ଶୋଇବାକୁ ଦେବିନି  (ଏନ. ଗୋପୀଙ୍କ ମୁଳ ତେଲୁଗୁ ପୁସ୍ତକର ଅନୁବାଦ) ମୋହନ ! ହେ ମୋହନ
ତ୍ରିପାଠୀ ସାହି ଗାଁ ଓଡ଼ିଶାର ଜଗତସିଂହପୁର ଜିଲ୍ଲାର ଜଗତସିଂହପୁର ବ୍ଲକ ଅନ୍ତର୍ଗତ ଏକ ଗାଆଁ । ଏହି ଗାଆଁଟି ଜଗତସିଂହପୁର ବିଧାନ ସଭା ନିର୍ବାଚନ ମଣ୍ଡଳୀ ଅନ୍ତର୍ଗତ । ଏହି ଗାଁ ମଝିରେ ଥିବା ରାସ୍ତାଟି ଗାଁକୁ ଦୁଇ ଭାଗରେ ବିଭକ୍ତ କରିଥାଏ । ରାସ୍ତାର ଦକ୍ଷିଣ ପାର୍ଶ୍ୱକୁ ଥିବା ଅଧା ଗାଁ ପୁରଣ ମୌଜା ତଥା ଉତ୍ତର ପାର୍ଶ୍ୱ ଅଧା ଗାଁ ଓଡ଼ିଶୋ ମୌଜା ଅନ୍ତର୍ଗତ ହୋଇଥାଏ । ଏକ ମାତ୍ର  'ମିଶ୍ର'  ପରିବାରକୁ ଛାଡିଦେଲେ, ଗାଁରେ ରହୁଥିବା ଅନ୍ୟ ସମସ୍ତଙ୍କର ସାଙ୍ଗିଆ  'ତ୍ରିପାଠୀ'  ହୋଇଥିବାରୁ ଗାଁଟିର ଏପରି ନାମକରଣ ହୋଇଛି । ଗାଁଟି  'ତିଆଡ଼ି ସାହି'  ନାମରେ ମଧ୍ୟ ପରିଚିତ । ଗମନାଗମନ ଏହା ଜିଲ୍ଲାର ସଦର ମହକୁମା ଜଗତସିଂହପୁରଠାରୁ ୬ କି.ମି. ଦୂରରେ ଅବସ୍ଥିତ । ସଦର ମହକୁମାଠାରୁ ବସ୍, ଅଟୋରିକ୍ସାଦ୍ୱାରା ଗାଁକୁ ସୁବିଧାରେ ଯାତାୟତ କରିହୁଏ । ଶିକ୍ଷା ଗାଁର ପୂର୍ବ ମୁଣ୍ଡରେ,  'ଓଡ଼ିଶୋ ତ୍ରିପାଠୀ ସାହି ପ୍ରାଥମିକ ବିଦ୍ୟାଳୟ'  ତଥା ଗାଁର ଅନତି ଦୂରରେ ଓଡ଼ିଶାଗଡ଼ଠାରେ ବୀଣାପାଣି ଉଚ୍ଚବିଦ୍ୟାଳୟ ' ଓ ଆଶ୍ରମପାଟଣାଠାରେ ' ବିଜୁ ପଟ୍ଟନାୟକ ମହାବିଦ୍ୟାଳୟ ' ଏବଂ ' ଆଶ୍ରମପାଟଣା ମଧ୍ୟ ଇଂରାଜୀ ବିଦ୍ୟାଳୟ ' ରହିଛି । ସଂସ୍କୃତି ଗାଁର ପୂର୍ବ ମୁଣ୍ଡରେ, ପ୍ରାଥମିକ ବିଦ୍ୟାଳୟକୁ ଲାଗିକରି  'ଚମ୍ପେଶ୍ୱର ମହାଦେବ ମନ୍ଦିର,' କୃତାମଚଣ୍ଡୀ ମନ୍ଦିର ' ଓ ' ତ୍ରିନାଥ ମନ୍ଦିର ' ରହିଛି । କୃତାମଚଣ୍ଡୀଙ୍କୁ ଗ୍ରାମଦେବୀ ମାନ୍ୟତା ଦିଆଯାଏ । ଗାଁ ମଧ୍ୟରେ  'ରାଧାକୃଷ୍ଣ ମନ୍ଦିର' ଟିଏ ମଧ୍ୟ ରହିଛି । ଅନ୍ୟ ଏକ  'ହନୁମାନ ମନ୍ଦିର'  ନିର୍ମଣାଧୀନ ଅବସ୍ଥାରେ ଅଛି । ଗାଁର ମୁଖ୍ୟ ପର୍ବମାନଙ୍କ ମଧ୍ୟରେ ରଜ, ଦୋଳଯାତ୍ରା, ପାର୍ବଣ, ରାସ ପୂର୍ଣ୍ଣିମା ଏବଂ ଶୀତଳ ଷଷ୍ଠୀ ନୂତନ ଭାବରେ ଶ୍ରୀଜୀଉମାନଙ୍କର ଶ୍ରୀଗୁଣ୍ଡିଚା ରଥଯାତ୍ରା, ବାହୁଡ଼ା ଯାତ୍ରା ଅନ୍ୟତମ । ଜୀବନ ଜୀବିକା ଗାଁରେ ୩୯ଟି ପରିବାର ବସବାସ କରନ୍ତି ଓ ଲୋକସଂଖ୍ୟା ପ୍ରାୟ ୨୫୦ । ଗ୍ରାମବାସୀମାନେ ମୂଖ୍ୟତ କୃଷି ଓ ଗୋପାଳନ ଉପରେ ନିର୍ଭର କରି ଚଳନ୍ତି । ଗ୍ରାମର ପୂର୍ବ ଦିଗରେ ବହିଯାଇଥିବା ଅଳକା ନଦୀ ପଠା ପରିବା ଚାଷ ପାଇଁ ଖୁବ ଅନୁକୁଳ । ଜଳସେଚନ ପାଇଁ ଗ୍ରାମବାସୀମାନେ ଏକ ମାତ୍ର କେନାଲ ଉପରେ ନିର୍ଭର କରନ୍ତି । ଗ୍ରାମରେ ସରକାରଙ୍କଦ୍ୱାରା ବସାଯାଇଥିବା ନଳକୂପ ଗ୍ରାମବାସୀଙ୍କର ପାନୀୟ ଜଳର ଆବଶ୍ୟକତାକୁ ପୂର୍ଣକରିଥାଏ । ଗାଁରେ ଥିବା ଏକମାତ୍ର ପୋଖରୀକୁ ଗ୍ରାମବାସୀମାନେ ଗାଧୁଆ ପାଧୁଆ ଓ ମତ୍ସଚାଷ ପାଇଁ ବ୍ୟବହାର କରିଥାନ୍ତି । ଅଳ୍ପ କେତେକ ପରିବାର ଚାକିରି ଉପରେ ମଧ୍ୟ ନିର୍ଭର କରି ଚଳିଥାନ୍ତି । ଗାଁର ମହିଳାମାନେ  'ତ୍ରିନାଥ ମହିଳା ସ୍ୱୟଂ ସହାୟକ ଗୋଷ୍ଠୀ'  ଗଢିଛନ୍ତି ।
ଉଇଲିୟମ୍ ହେନେରି ପର୍କିନ୍  (୧୮୩୮- ୧୯୦୭) ୧୮୩୮ ମସିହା ମାର୍ଚ୍ଚ ମାସ ୧୨ ତାରିଖରେ ଲଣ୍ଡନଠାରେ ଭୂମିଷ୍ଠ ହୋଇଥିଲେ  । ତାଙ୍କ ପିତା  'ଜର୍ଜ ପର୍କିନ୍'  ଜଣେ ବଢେ଼ଇଥିଲେ । ସାତ ଭାଇଭଉଣୀ ମଧ୍ୟରେ ଉଇଲିୟମ ପର୍କିନ୍ କନିଷ୍ଠ ଥିଲେ । ଗବେଷଣା ୧୫ ବର୍ଷ ବୟସରେ ୧୮୫୩ ମସିହାରେ ସେ ଲଣ୍ଡନର ଇମ୍ପେରିଆଲ କଲେଜରେ ପ୍ରବେଶକଲେ ଏବଂ ସେଠାରେ ବିଶିଷ୍ଟ ରସାୟନ ବିଜ୍ଞାନୀ  'ଅଗଷ୍ଟ ଉଇଲ୍ ‌ହେଲ୍‌ମ୍ ହଫ୍‌ମ୍ୟାନ୍‌ 'ଙ୍କ ଅଧୀନରେ ଶିକ୍ଷା ଲାଭ କଲେ । ସେତେବେଳକୁ ରସାୟନ ବିଜ୍ଞାନ ଏତେ ଉନ୍ନତି କରିନଥିଲା । ମ୍ୟାଲେରିଆ ରୋଗର ପ୍ରାକୃତିକ ଔଷଧ କୁଇନାଇନ୍‌ର ମୂଲ୍ୟ ଅଧିକ ହେବା ସଙ୍ଗେ ସଙ୍ଗେ ଏହା ଦୁର୍ଲଭ ଥିଲା । ଏହାକୁ କୃତ୍ରିମ ଉପାୟରେ ସଂଶ୍ଳେଷଣ କରିବା ପାଇଁ ହଫ୍‌ମ୍ୟାନ ଏକ ପରିକଳ୍ପନା   ପ୍ରକାଶ କରିଥିଲେ । ତାଙ୍କୁ ଗବେଷଣାରେ ପର୍କିନ୍ ସାହାଯ୍ୟ କରୁଥିଲେ । ଇଷ୍ଟର ଛୁଟି ପାଇଁ ହଫ୍‌ମ୍ୟାନ୍ ନିଜ ଦେଶ ଜର୍ମାନୀ ଯାଇଥିବାବେଳେ ପର୍କିନ୍ ନିଜ ଘରେ ଗୋଟିଏ ପରୀକ୍ଷାଗାର ସ୍ଥାପନ କରି କୁଇନାଇନ୍ ଉପରେ ପରୀକ୍ଷା କରୁଥିବାବେଳେ ଆକସ୍ମିକଭାବେ କୃତ୍ରିମ ରଙ୍ଗ ଉଦ୍ଭାବନ କରିଥିଲେ । କୃତ୍ରିମ ରଙ୍ଗ ଉଦ୍ଭାବନ କରି ଖ୍ୟାତି ଓ ଧନ ଲାଭ ପରେ ମଧ୍ୟ ପର୍କିନ୍ ଗବେଷଣାରୁ ଓହରି ଯାଇ ନ ଥିଲେ । ସେ ଜୈବିକ ରସାୟନ ବିଜ୍ଞାନ ଉପରେ ଗବେଷଣା କରି ଅନ୍ୟ କୃତ୍ରିମ ରଙ୍ଗ , କୃତ୍ରିମ ଅତର ଓ ସିନାମିକ୍ ଅମ୍ଳ   ଆବିଷ୍କାର କରିଥିଲେ । ପାରିବାରିକ ଜୀବନ ପର୍କିନ୍ ଦୁଇଥର ବିବାହ କରିଥିଲେ । ପ୍ରଥମ ସ୍ତ୍ରୀଙ୍କ ଦୁଇଟି ପୁତ୍ର ଏବଂ ଦ୍ୱିତୀୟ ସ୍ତ୍ରୀଙ୍କର ଗୋଟିଏ ପୁତ୍ର ଓ ଚାରିଟି କନ୍ୟା ଥିଲେ । ତାଙ୍କର ତିନିଜଣ ଯାକ ପୁତ୍ର ରସାୟନ ବିଜ୍ଞାନୀ ଥିଲେ । ଖ୍ୟାତି ଓ ପୁରସ୍କାର ପର୍କିନ୍‌ଙ୍କ କୃତିତ୍ତ୍ୱ ପାଇଁ ସେ ୧୮୬୬ ମସିହାରେ ଲଣ୍ଡନ୍‌ର  'ରୟାଲ ସୋସାଇଟି' କୁ ନିର୍ବାଚିତ ହୋଇଥିଲେ । ତାଙ୍କୁ ୧୮୭୯ ମସିହାରେ  'ରୟାଲ ପଦକ'  ଓ ୧୮୮୯ ମସିହାରେ  'ଡେଭି ପଦକ'  ପ୍ରଦାନ କରାଯାଇଥିଲା । ୧୯୦୬ ମସିହାରେ ସେ  'ନାଇଟ ଉପାଧି' ରେ ସମ୍ମାନିତ ହୋଇଥିଲେ ଏବଂ ସେହିବର୍ଷ ମଧ୍ୟ ସେ  "ପର୍କିନ୍ ପଦକ ' ଲାଭ କରିଥିଲେ । ୧୯୦୭ ମସିହା ଜୁଲାଇ ମାସ ୧୪ ତାରିଖରେ ସେ ମୃତ୍ୟୁବରଣ କଲେ । ଟୀକା ଆଧାର ସ୍ୱାଇଁ, ମାୟାଧର  (୨୦୧୩).  "ଉଇଲିୟମ୍ ହେନେରୀ ପର୍କିନ"   . ବିଜ୍ଞାନ ଦିଗନ୍ତ. ୨ୟ ସଙ୍ଖ୍ୟା  (୨୦ଶ ବର୍ଷ): ପୃ-୧୩. { }:
ତୁଷାରକାନ୍ତି ବେହେରା  (ଜନ୍ମ: ୧ ଜୁଲାଇ ୧୯୮୩) ଜଣେ ଓଡ଼ିଆ ରାଜନୀତିଜ୍ଞ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ତଥା ମନ୍ତ୍ରୀ ଭାବରେ କାର୍ଯ୍ୟ କରୁଛନ୍ତି । ୨୦୧୯ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ କାକଟପୁର ବିଧାନ ସଭା ନିର୍ବାଚନ ମଣ୍ଡଳୀରୁ ୧୬ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ତୁଷାରକାନ୍ତି ବେହେରା ୧୯୮୩ ମସିହାର ଜୁଲାଇ ମାସ ୧ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ସୁରେଶ ଚନ୍ଦ୍ର ବେହେରା । ରାଜନୈତିକ ଜୀବନ ତୁଷାରକାନ୍ତି ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମକର୍ତ୍ତା ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାର ଜଣେ ବିଧାୟକ ଭାବରେ ଏବେ କାର୍ଯ୍ୟ କରୁଛନ୍ତି । ସେ ୧୬ଶ ଓଡ଼ିଶା ବିଧାନ ସଭାରେ ନବୀନ ପଟ୍ଟନାୟକଙ୍କ ମନ୍ତ୍ରୀମଣ୍ଡଳରେ ସୂଚନା ଓ ପ୍ରଯୁକ୍ତିବିଦ୍ୟା ଏବଂ ଖେଳ ଓ ଯୁବ ସେବା ବିଭାଗର ମନ୍ତ୍ରୀ ଭାବରେ କାର୍ଯ୍ୟ କରୁଛନ୍ତି ।
ଟେଲୋଟ୍ରିଷ୍ଟାଟ  (ଇଂରାଜୀ ଭାଷାରେ ), ଜେରମେଲୋ   ଏହାର ଏକ ବିକ୍ରୟ ନାମ, କାର୍ସିନଏଡ ସିଣ୍ଡ୍ରୋମ ଯୋଗୁ ହେଉଥିବା ତରଳ ଝାଡ଼ା ରୋଗର ଚିକିତ୍ସା ପାଇଁ ବ୍ୟବହୃତ ଏକ ଔଷଧ  । ଏହାକୁ ଦିନକୁ ତିନିଥର ପାଟିରେ ଦିଆଯାଏ । ଏହାସୋମାଟୋଷ୍ଟାଟିନ ସହିତ ଏକତ୍ର ବ୍ୟବହୃତ ହୁଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ପେଟ ଯନ୍ତ୍ରଣା, ଯକୃତ ସମସ୍ୟା ଏବଂ ଥକାପଣ ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ କୋଷ୍ଠକାଠିନ୍ୟ ହୋଇପାରେ । ଯକୃତ ଜନିତ ସମସ୍ୟାରେ ଛୋଟ ମାତ୍ରା ଆବଶ୍ୟକ ହୋଇପାରେ । ଗର୍ଭାବସ୍ଥାରେ ବ୍ୟବହାର କରିବା ସୁପାରିଶ କରାଯାଏ ନାହିଁ । ଏହା ଟ୍ରିପ୍ଟୋଫେନ ହାଇଡ୍ରୋକ୍ସିଲେଜକୁ ଅବରୋଧ କରି କାର୍ଯ୍ୟକ୍ଷମ ହୁଏ ଯାହାଦ୍ୱାରା ସେରୋଟୋନିନ ଉତ୍ପାଦନ କମିଯାଏ  ୨୦୧୭ ମସିହାରେ ଆମେରିକା ଏବଂ ୟୁରୋପରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଟେଲୋଟ୍ରିଷ୍ଟାଟ ଅନୁମୋଦନ କରାଯାଇଥିଲା । ଯୁକ୍ତରାଷ୍ଟ୍ରରେ ୨୦୨୧ ସୁଦ୍ଧା ମାସକୁ ଏହାର ଖର୍ଚ୍ଚ ବାବଦ ପ୍ରାୟ ୮୦୦୦ ଡଲାର ଖର୍ଚ୍ଚ ହୋଇଥାଏ । ଯୁକ୍ତରାଜ୍ୟରେ ଏହି ରାଶିର ମୂଲ୍ୟ ୧୧୦୦ ପାଉଣ୍ଡ ।
ମାଲୋଉତ୍ ଏକ ଭାରତୀୟ ପୌରପାଳିକା ଅଟେ । ଏହା ପଞ୍ଜାବର ମୁକ୍ତ୍ସର୍ ଜିଲ୍ଲାରେ ଅବସ୍ଥିତ । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ମାଲୋଉତ୍ ସହରର ମୋଟ ଜନସଂଖ୍ୟା ୭୦୯୫୮ ଅଟେ । ସେଥି ମଧ୍ୟରୁ ୫୩.୫୨% ଜଣ ପରୁଷ ହୋଇଥିବା ବେଳେ ୪୬.୪୮% ଜଣ ନାରୀ ଅଟନ୍ତି । ମାଲୋଉତ୍ର ସାକ୍ଷରତା ହାର ୬୨.୮୯% ଅଟେ । ଏହା ଜାତୀୟ ହାରଠାରୁ ୧.୯୫% ପ୍ରତିଶତ ଅଧିକ ଅଟେ । ସେଥିରୁ ୩୬.୩୦% ପ୍ରତିଶତ ପୁରୁଷ ଓ ୨୬.୫୯% ନାରୀ ଅଟନ୍ତି । ୧୩.୧୩% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ପଞ୍ଜାବୀ ମାଲୋଉତ୍ର ସରକାରୀ ଭାଷା ଅଟେ ।
ଲୁପସ ବୃକ୍‌କ ପ୍ରଦାହ  ରୋଗ ବୃକ୍‌କରେ ଏକ ଅଟୋଇମ୍ମ୍ୟୁନ ରୋଗ ଯୋଗୁ ହୁଏ ଯାହାର ନାମ ସିସ୍ଟମିକ୍ ଲୁପୁସ ଏରିଦେମାଟୋସସ୍    ଏହାର ଲକ୍ଷଣ ମଧ୍ୟରେ ଫେଣ‌ଯୁକ୍ତ ପରିସ୍ରା, ଗୋଡ଼ ଫୁଲା, ଜ୍ୱର ଏବଂ ମାଂସପେଶୀ ଯନ୍ତ୍ରଣା ଅନ୍ତର୍ଭୁକ୍ତ ହୋଇପାରେ  ସାଧାରଣତଃ ଏସଏଲଇ ଆରମ୍ଭ ହେବାର ଅତି କମରେ 3 ବର୍ଷ ପରେ ଏହି ରୋଗ ଆରମ୍ଭ ହୁଏ  ରୋଗ ଜଟିଳ ହେଲେ ଉଚ୍ଚ ରକ୍ତ ଚାପ ଏବଂ ବୃକକ୍ ବିଫଳତା ହୋଇପାରେ । କେତେକ ଜେନେଟିକ୍ ପରିବର୍ତ୍ତନ ଯୋଗୁ ଏହି ସଙ୍କଟ ସୃଷ୍ଟି ହୋଇଥାଏ । ଅନ୍ତର୍ନିହିତ ପ୍ରଣାଳୀରେ ଟାଇପ-୩ ଅଧିକ ସମ୍ବେଦନଶୀଲ ପ୍ରତିକ୍ରିୟା ଓ ଇମ୍ମ୍ୟୁନ କମ୍ପ୍ଲେକ୍ସ ଯୋଗୁ ଜାତ ହୁଏ । ଏହି କମ୍ପ୍ଲେକ୍ସଗୁଡ଼ିକ ଗ୍ଲୋମେରୁଲସର ବେସମେଣ୍ଟ ମାମ୍ବ୍ରେନରେ ତିଆରି ହୁଏ ଯାହା ଯୋଗୁ ପ୍ରଦାହ ସୃଷ୍ଟି ହୁଏ । ପରିସ୍ରା ଏବଂ ରକ୍ତ ପରୀକ୍ଷା ଉପରେ ଆଧାର କରି ରୋଗ ନିର୍ଣ୍ଣୟ କରାଯାଇପାରେ ଏବଂ ବୃକ୍‌କ ବାୟୋପ୍ସି କରି ନିଶ୍ଚିତ କରାଯାଇପାରେ। ରୋଗର ଗମ୍ଭୀରତା ଉପରେ ଚିକିତ୍ସା ନିର୍ଭର କରେ  ଇମ୍ମ୍ୟୁନ ପ୍ରଣାଳୀକୁ ଦମନ କରିବା ପାଇଁ ପ୍ରେଡନିସୋନ, ସାଇକ୍ଲୋଫସଫାମାଇଡ କିମ୍ବା ହାଇଡ୍ରୋକ୍ସିକ୍ଲୋରୋକୁଇନ ଇତ୍ୟାଦି ବ୍ୟବହୃତ ହୁଏ । ଉଚ୍ଚ ରକ୍ତଚାପ ଚିକିତ୍ସାରେ ଏସିଇ ଇନହିବିଟର, ଡାଇୟୁରେଟିକ ବା ବିଟାବ୍ଲକର ଭଳି ଔଷଧ ଦେଇ ପରିଚାଳନା କରାଯାଏ  ଅବଶେଷରେ ଡାଏଲିସିସ ଆବଶ୍ୟକ ହୋଇପାରେ  ୫୦% ବୟସ୍କ ଏବଂ ୮୦% ପିଲା ଲୁପସ୍ ରୋଗରେ ପ୍ରଭାବିତ ହୁଅନ୍ତି  ପ୍ରାୟ ଯୁବ ବୟସ୍କମାନଙ୍କଠାରେ ଆରମ୍ଭ ହୋଇପାରେ  ନାରୀମାନଙ୍କ ଅପେକ୍ଷା ପୁରୁଷମାନେ ଅଧିକ ପ୍ରଭାବିତ ହୁଅନ୍ତି  ହିପୋକ୍ରେଟସ ଖ୍ରୀପୂ ୪୦୦ ଶତାବ୍ଦୀ ପ୍ରଥମେ ଲୁପୁସର ବର୍ଣ୍ଣନା କରିଥିଲେ ଓ କିଡନୀ ଉପରେ ଏହାର ପ୍ରଭାବ ପ୍ରଥମେ ୧୯୦୦ ଶତକ ଆରମ୍ଭରୁ ଲିପିପଦ୍ଧ ହୋଇଥିଲା
ଆସ୍‌ପାରାଜିନେଜ  (ଇଂରାଜୀ ଭାଷାରେ , ଅନ୍ୟ ନାମ କ୍ରିସାଣ୍ଟାସ୍ପେସ) ଏକ ଇଞ୍ଜାଇମ   ଯାହା ଔଷଧ ଭାବରେ ଓ ଖାଦ୍ୟ ଉତ୍ପାଦନରେ   ବ୍ୟବ‌ହାର ହୁଏ  । ଔଷଧ ଭାବରେ ଏହା ଆକ୍ୟୁଟ ଲିମ୍ଫୋବ୍ଲାସ୍ଟିକ ଲିଉକେମିଆ  ( ବା ), ଆକ୍ୟୁଟ ମାୟେଲଏଡ ଲିଉକେମିଆ  ( ବା ) ଓ ନନ୍‌-ହଜକିନ୍ସ ଲିମ୍ଫୋମା ରୋଗମାନଙ୍କର ଚିକିତ୍ସାରେ ଦିଆଯାଏ  । ଏହା ମାଂସପେଶୀରେ  , ଚର୍ମ ତଳେ   ଓ ଶିରାଭ୍ୟନ୍ତର   ଇଞ୍ଜେକସନ ଆକାରରେ ଦିଆଯାଏ । ଏକ ପେଜିଲେଟେଡ ସଂସ୍କରଣ ମଧ୍ୟ ମିଳେ । ଖାଦ୍ୟ ଉତ୍ପାଦନରେ ଏହା ଆକ୍ରିଲାମାଇଡ   କମେଇବା ନିମନ୍ତେ ଦିଆଯାଏ । ଆସ୍‌ପାରାଜିନେଜର ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଆଲର୍ଜି ପ୍ରତିକ୍ରିୟା  , ଅଗ୍ନାଶୟ ପ୍ରଦାହ, ରକ୍ତ ଜମାଟ ସମସ୍ୟା, ଉଚ୍ଚ ରକ୍ତ ଶର୍କରା, ବୃକ୍‌କ ସମସ୍ୟା   ଓ ଯକୃତ ସମସ୍ୟା   ହୋଇପାରେ । ଗର୍ଭାବସ୍ଥାରେ ଶିଶୁର କ୍ଷତି ହୋଇପାରେ । ଖାଦ୍ୟ ଭାବରେ ଏହା ସାଧାରଣତଃ ନିରାପଦ   ଜଣାଯାଏ । କର୍କଟ ଜୀବକୋଷ ପ୍ରସ୍ତୁତ କରୁଥିବା ଡିଏନଏର   ଉପାଦାନ ଆସ୍ପାରାଜିନ ନାମକ ଆମିନୋ ଏସିଡକୁ   ଆସ୍‌ପାରାଜିନେଜ   ନଷ୍ଟ କରିଦିଏ ଓ ଏହାଦ୍ୱାରା କାର୍ଯ୍ୟକ୍ଷମ ହୁଏ । ସନ ୧୯୭୮ରେ ଯୁକ୍ତରାଷ୍ଟ୍ର ଆମେରିକାରେ ଡାକ୍ତରୀ ବ୍ୟବ‌ହାର ନିମନ୍ତେ ଆସ୍‌ପାରାଜିନେଜ ସ୍ୱୀକୃତ ହୋଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ    '   ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ   ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ବିକାଶଶୀଳ ଦେଶମାନଙ୍କରେ   ଏହି ଔଷଧର ଏକ ୧୦,୦୦୦ ଆଇୟୁ ଭାଏଲର ହୋଲସେଲ ମୂଲ୍ୟ ପ୍ରାୟ ୪୨.୦୦ ଆମେରିକୀୟ ଡଲାର । ଏହି ପରିମାଣ ଔଷଧର ମୂଲ୍ୟ ଇଂଲଣ୍ଡରେ ପ୍ରାୟ ୬୧୩.୦୦ ପାଉଣ୍ଡ । ଏହା ପ୍ରାୟ ଏସେରିକିଆ କୋଲାଇ   ଓ ଏରଉଇନିଆ କ୍ରାଇସାନ୍‌ଥେମାଇ  ‌ ଜୀବାଣୁମାନଙ୍କରୁ ପ୍ରସ୍ତୁତ କରାଯାଏ ।
ପୁଷ୍କର ମେଳା, ଯାହାକୁ ପୁଷ୍କର ଓଟ ମେଳା କୁହାଯାଏ କିମ୍ବା ସ୍ଥାନୀୟ ଭାବରେ କାର୍ତ୍ତିକ ମେଳା କିମ୍ବା ପୁଷ୍କର ମେଳା ହେଉଛି ବାର୍ଷିକ ବହୁ ଦିନିଆ ପଶୁପାଳନ ମେଳା ଏବଂ ସାଂସ୍କୃତିକ ଫେଟ୍  (ରାଜସ୍ଥାନ, ଭାରତ)ର ଅଜମେର ସହର ନିକଟ ପୁଷ୍କର ସହରରେ ଆୟୋଜିତ  । ଏହି ମେଳା କାର୍ତ୍ତିକ ହିନ୍ଦୁ କ୍ୟାଲେଣ୍ଡର ମାସରୁ ଆରମ୍ଭ ହୋଇ କାର୍ତ୍ତିକ ପୂର୍ଣ୍ଣିମାରେ ଶେଷ ହୁଏ, ଯାହା ସାଧାରଣତଃ ଅକ୍ଟୋବର ଶେଷ ଏବଂ ନଭେମ୍ବର ପ୍ରାରମ୍ଭରେ ଗ୍ରେଗୋରିଆନ୍ କ୍ୟାଲେଣ୍ଡରରେ ଓଭରଅପ୍ ହୋଇଯାଏ । ୧୯୯୮ ରେ, ପୁଷ୍କରଙ୍କୁ ବର୍ଷସାରା ୧ ମିଲିୟନରୁ ଅଧିକ ପରିଦର୍ଶକ ଆସନ୍ତି । କେବଳ ପୁଷ୍କର ମେଳା ୨୦୦,୦୦୦ରୁ ଅଧିକ ପରିଦର୍ଶକଙ୍କୁ ଆକର୍ଷିତ କରିଥାଏ । ପୁଷ୍କର ମେଳା ଭାରତର ସବୁଠାରୁ ବଡ ଓଟ, ଘୋଡା ଏବଂ ଗୋରୁ ମେଳା ମଧ୍ୟରୁ ଅନ୍ୟତମ । ପଶୁପାଳନ କାରବାର ବ୍ୟତୀତ ହିନ୍ଦୁମାନଙ୍କ ପାଇଁ ପୁଷ୍କର ହ୍ରଦ ପର୍ଯ୍ୟନ୍ତ ଏହା ଏକ ଗୁରୁତ୍ୱପୂର୍ଣ୍ଣ ତୀର୍ଥ ସ୍ଥାନ ଶୀତ ଋତୁ, ରଙ୍ଗୀନ ସାଂସ୍କୃତିକ ଥିମର ପ୍ରଚୁରତାକୁ ଦୃଷ୍ଟିରେ ରଖି ପୁଷ୍କର ମେଳା ଘରୋଇ ତଥା ଆନ୍ତର୍ଜାତୀୟ ଯାତ୍ରୀମାନଙ୍କ ପାଇଁ ଏକ ଗୁରୁତ୍ୱପୂର୍ଣ୍ଣ ପର୍ଯ୍ୟଟନ ସ୍ଥଳୀ ପାଲଟିଛି । ସାଂସ୍କୃତିକ କାର୍ଯ୍ୟକ୍ରମ ଏବଂ ପ୍ରତିଯୋଗିତାରେ ନୃତ୍ୟ, ମହିଳା ଦଳ ଏବଂ ପୁରୁଷ ଦଳ ମଧ୍ୟରେ ଦଉଡି ଟଣା, ମାଟିହାଣ୍ଡି ଫୋଡା, ସବୁଠାରୁ ବଡ ନିଷ ପ୍ରତିଯୋଗିତା, ବରଯାତ୍ରୀ ପ୍ରତିଯୋଗିତା, ଓଟ ଦୌଡ଼ା ଏବଂ ଅନ୍ୟାନ୍ୟ ଅନ୍ତର୍ଭୁକ୍ତ । ଏହା ଏକ ସାତ ଦିନର ରଙ୍ଗୀନ, ଅନନ୍ୟ ପ୍ରଦର୍ଶନୀ ଯାହା ସାରା ବିଶ୍ୱରୁ ଅନେକ ପର୍ଯ୍ୟଟକଙ୍କୁ ଆକର୍ଷିତ କରିଥାଏ । ପଶୁପାଳନ ବ୍ୟବସାୟ ବ୍ୟତୀତ,ଏହାର ମୁଖ୍ୟ ଆକର୍ଷଣ ହେଉଛି ଓଟ ଏବଂ ଘୋଡା ଦୌଡ଼, ସାଂସ୍କୃତିକ ପ୍ରଦର୍ଶନ, ପ୍ରଦର୍ଶନୀ । ଏହା ବ୍ୟତୀତ ଏହି ମେଳା ଦୁନିଆର ସବୁଠୁ ବଡ ଗୋରୁ ମେଳା ଭାବରେ ପ୍ରସିଦ୍ଧ । ହଜାର ହଜାର ଲୋକ ପୁଷ୍କର ହ୍ରଦ କୂଳକୁ ଯାଆନ୍ତି ଯେଉଁଠାରେ ମେଳା ଅନୁଷ୍ଠିତ ହୁଏ । ପୁରୁଷମାନେ ସେମାନଙ୍କର ପଶୁମାନଙ୍କୁ ବାଣିଜ୍ୟ କରାନ୍ତି, ଯେଉଁଥିରେ ଓଟ, ଘୋଡା, ଗାଇ, ମେଣ୍ଢା ଓ ଛେଳି ଅନ୍ତର୍ଭୁକ୍ତ । ଗ୍ରାମୀଣ ପରିବାର ବ୍ରେସଲେଟ୍, ପୋଷାକ, ବସ୍ତ୍ର ଏବଂ କପଡ଼ାରେ ପରିପୂର୍ଣ୍ଣ ହସ୍ତତନ୍ତ ଷ୍ଟଲରେ ଦୋକାନ କରନ୍ତି । ସଂଗୀତ, ଗୀତ ଏବଂ ପ୍ରଦର୍ଶନୀ ସହିତ ଏକ ଓଟ ଦୌଡ଼ ଉତ୍ସବରୁ ଆରମ୍ଭ ହୁଏ । ଏହି ଘଟଣାଗୁଡ଼ିକ ମଧ୍ୟରେ, ଓଟ କିପରି ଜିନିଷ ଆଣିବାରେ ସକ୍ଷମ ହୁଏ ତାହାର ପରୀକ୍ଷା କରାଯାଏ । ପ୍ରଦର୍ଶନ କରିବାକୁ, ପୁରୁଷମାନେ ଗୋଟିଏ ପରେ ଗୋଟିଏ ଓଟ ଦଳକୁ ଯାଆନ୍ତି । ପୁଷ୍କର ରାଜସ୍ଥାନର ମଧ୍ୟ-ପୂର୍ବ ଭାଗରେ, ଆରାଭାଲୀ ପର୍ବତର ପଶ୍ଚିମ ପାର୍ଶ୍ୱରେ ଅଛି । ପୁଷ୍କରଠାରୁ ନିକଟତମ ବିମାନବନ୍ଦର ହେଉଛି ଉତ୍ତର-ପୂର୍ବରେ ପ୍ରାୟ ୪୦ କିଲୋମିଟର  (୨୫ ମାଇଲ) ଅଜମେରର କିଶାନଗଡ ବିମାନବନ୍ଦର  । ଜୟପୁର ଭାରତର ସମସ୍ତ ପ୍ରମୁଖ ସହର ସହିତ ଭଲ ଭାବରେ ସଂଯୁକ୍ତ । ପୁଷ୍କର ଅଜମେରଠାରୁ ପ୍ରାୟ ୧୦ କିଲୋମିଟର  (୬.୨ ମାଇଲ୍), ପୁଷ୍କର ରାସ୍ତା  (ରାଜପଥ ୫୮) ଦେଇ ସଂଯୁକ୍ତ ଯାହା ଅରବାଲି ରେଞ୍ଜ ପର୍ବତ ଦେଇ ଯାଇଥାଏ  । ଅଜମର୍ ମଧ୍ୟ ନିକଟତମ ପ୍ରମୁଖ ରେଳ ଷ୍ଟେସନ ଅଟେ ।
ମମିତା ବାଇଜୁ ଜଣେ ଭାରତୀୟ ଅଭିନେତ୍ରୀ, ଯିଏକି ମୁଖ୍ୟତଃ ମାଲାୟଲମ୍ କଥାଚିତ୍ର ଜଗତରେ କାମ କରନ୍ତି । ସେ ୨୦୧୭ ମସିହାରେ ସେ ସର୍ବୋପରି ପାଲକ୍କରନ ଜରିଆରେ ମାଲାୟଲମ୍ କଥାଚିତ୍ର ଜଗତରେ ଅଭିନୟ କରିବା ଆରମ୍ଭ କରିଥିଲେ । ପ୍ରାରମ୍ଭିକ ଜୀବନ ମମିତା କେରଳର କୋଟ୍ଟାୟମ ଜିଲ୍ଲାର କିଡାନଗୁରଠାରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଡ. କେ. ବାଇଜୁ ଏବଂ ମାଆଙ୍କ ନାମ ମିନି ବାଇଜୁ । ମମିତା ସେ ମେରି ମାଉଣ୍ଟ ପବ୍ଲିକ୍ ସ୍କୁଲରୁ ତାଙ୍କ ସ୍କୁଲ ଶିକ୍ଷା ଶେଷ କରିବା ପରେ କୋଚିସ୍ଥିତ ସେକ୍ରେଡ୍ ହାର୍ଟ କଲେଜରୁ ମନୋବିଜ୍ଞାନରେ ସ୍ନାତକ କରିଥିଲେ ।
ଏପିଗ୍ଲଟାଇଟିସ ରୋଗ ଏପିଗ୍ଲଟିସର  (ସ୍ୱରଛତ୍ରାକ) ପ୍ରଦାହକୁ କୁହାଯାଏ; ଜିଭ ମୂଳରେ ଥିବା ପରଦା ବା ଫ୍ଲାପକୁ ଏପିଗ୍ଲଟିସ ନାମ ଦିଅଯାଇଥାଏ ଯାହା ଶ୍ୱାସନଳୀ ମଧ୍ୟରେ ଖାଦ୍ୟ ପଶିଯିବାକୁ ବାଧା ଦିଏ  । ଏହାର ଲକ୍ଷଣ ଶୀଘ୍ର ଦେଖାଯାଏ, ଗିଳିବାରେ ଅସୁବିଧା ହେବାରୁ ପାଟିରୁ ଖାଦ୍ୟ ଖସିପଡ଼େ, ସ୍ୱର ପରିବର୍ତ୍ତନ ହୁଏ, ଜ୍ୱର ହୁଏ ଓ ସ୍ୱାସକ୍ରିୟା ହାର ବୃଦ୍ଧି ପାଏ । ଶ୍ୱାସନଳୀର ଉପର ଭାଗରେ ଥିବାରୁ ଏପିଗ୍ଲଟିସ ଫୁଲିଯାଇ ଶ୍ୱାସକ୍ରିୟାରେ ଅସୁବିଧା ହୁଏ । ଲୋକମାନେ ଶ୍ୱାସନଳୀ ଖୋଲିବା ଚେଷ୍ଟାରେ ଆଗକୁ ନଇଁ ଯାଆନ୍ତି ଯାହାକୁ ଟ୍ରାଇପଡ ପୋଜିସନ କୁହାଯାଏ । ରୋଗ ଖରାପ ଦିଗକୁ ଗତି କଲେ ସ୍ଟ୍ରାଇଡର (ଘଡ଼ଘଡ଼ ଶବ୍ଦ) ଶୁଣାଯାଏ ଓ ସ୍ୟାନୋସିସ  (ନୀଳ ଚର୍ମ) ହୁଏ  । ଏପିଗ୍ଲଟାଇଟିସ ରୋଗ ଅଧିକାଂଶ କେଶ୍‌ରେ ଏଚ. ଇନଫ୍ଲୁଏଞ୍ଜି ଟାଇପ ବି ଜୀବାଣୁଦ୍ୱାରା ହୁଏ । ଏହାର ଟିକା ପ୍ରସ୍ତୁତ ହେବା ପରଠାରୁ ଅନ୍ୟ ଜୀବାଣୁଦ୍ୱାରା ଏହି ରୋଗ ହେବା ଦେଖାଯାଉଛି । ଏପିଗ୍ଲଟିସ ସ୍ଥାନରେ ଆଘାତ ହେଲେ ବା ଦଗ୍ଧ ହେଲେ ଏହି ରୋଗ ମଧ୍ୟ ହୁଏ । ରୋଗ ନିର୍ଣ୍ଣୟ କରିବା ନିମନ୍ତେ ସର୍ବାଧିକ ସଠିକ ଉପାୟ ହେଉଛି ସିଧା ସଳଖ ଏପିଗ୍ଲଟିସକୁ ଦେଖିବା । ବେକର ପାର୍ଶ୍ୱଦର୍ଶନ ଏକ୍ସ-ରେ ଛବିରେ ବୃଦ୍ଧାଙ୍ଗୁଳି ଛାପ ଚିହ୍ନ ଦେଖାଯାଏ କିନ୍ତୁ ଏ ଚିହ୍ନ ନାହିଁ ଅର୍ଥ ନୁହେଁ ଯେ ଏହି ରୋଗ ନାହିଁ । ସନ ୧୯୮୦ରୁ ଏହି ରୋଗ ନିମନ୍ତେ ପ୍ରଭାବଶାଳୀ ଏଚଆଇବି ଟିକା ମିଳୁଛି । ରୋଗୀ ସଂସ୍ପର୍ଶରେ ଆସିଥିଲେ ବା ଅଧିକ ରୋଗ ସଙ୍କଟ ଥିଲେ ରିଫାମ୍ପିସିନ ନାମକ ଆଣ୍ଟିବାୟୋଟିକ ଦେଇ ରୋଗ ପ୍ରତିରୋଧ କରାଯାଏ । ଶ୍ୱାନଳୀ ଉନ୍ମୁକ୍ତ ରଖିବା ଏହି ଚିକିତ୍ସାର ପ୍ରଧାନ କାମ ଯାହା ଦରକାର ପଡ଼ିଲେ ଏଣ୍ଡୋଟ୍ରାକିଆଲ ଟ୍ୟୁବ ସାହାଯ୍ୟରେ କରାଯାଏ । ଶିରାଭ୍ୟନ୍ତର ସେଫଟ୍ରାଇଆକ୍ସୋନ ଓ ସମ୍ଭବତଃ ଭାଙ୍କୋମାଇସିନ ଓ କ୍ଲିଣ୍ଡାମାଇସିନ ଭଳି ଆଣ୍ଟିବାୟୋଟିକ ଦିଆଯାଏ । କର୍ଟିକୋସ୍ଟିରଏଡ ମଧ୍ୟ ଦିଆଯାଏ । ଉପ‌ଯୁକ୍ତ ଚିକିତ୍ସା କଲେ ପିଲାମାନଙ୍କ ମଧ୍ୟରୁ ୧% ଓ ବୟସ୍କ ଲୋକଙ୍କର ମଧ୍ୟରୁ ୭% ମୃତ୍ୟୁ ହୁଏ । ଏଚଆଇବି ଟିକା ନେବା ପରଠାରୁ ଏହି ରୋଗ ମୃତ୍ୟୁ ହାର ୯୫% କମିଯାଇଛି । ପୂର୍ବରୁ ଅଳ୍ପ ବୟସ୍କ ପିଲାଙ୍କୁ ରୋଗ ହେଉଥିବା ବେଳେ ସଂମ୍ପ୍ରତି ବଡ଼ ପିଲାମାନଙ୍କୁ ଏହି ରୋଗ ହେଉଛି । ଯୁକ୍ତରାଷ୍ଟ୍ର ଆମେରିକାରେ ୧୦୦,୦୦୦ପିଲାରେ ୧.୩ ପିଲାଙ୍କୁ ଏହି ରୋଗ ହେଉଛି । ୧୦୦,୦୦୦ ବୟଃପ୍ରାପ୍ତ ଲୋକଙ୍କ ମଧ୍ୟରୁ ପ୍ରତି ବର୍ଷ ୧ରୁ ୪ ଜଣକୁ ଏହି ରୋଗ ହେଉଛି । ବିକାଶଶୀଳ ଦେଶମାନଙ୍କରେ ଏହା ମୂଖ୍ୟତଃ ହୁଏ ।
ସୂର୍ଯ୍ୟ ମହାନ୍ତି  (ଜନ୍ମ :୨୧ ମାର୍ଚ୍ଚ ୧୯୫୨) ଜଣେ ଓଡ଼ିଆ ନାଟ୍ୟ ନିର୍ଦ୍ଦେଶକ ଅଟନ୍ତି  । ସେ ରାଷ୍ଟ୍ରୀୟ ନାଟ୍ୟ ବିଦ୍ୟାଳୟରୁ ଶିକ୍ଷାଗ୍ରହଣ କରି ତିନି ଦଶନ୍ଧୀରୁ ଉର୍ଦ୍ଧ୍ୱ ସମୟଧରି ନାଟକ ନିର୍ଦ୍ଦେଶନା ଓ ଅଭିନୟରେ ସକ୍ରିୟ ଅଛନ୍ତି । ମୁକ୍ତି ନାମରେ ତାଙ୍କର ଏକ ନାଟ୍ୟାନୁଷ୍ଠାନ ରହିଛି । ସେ ଅଭିନୟ, ନିର୍ଦ୍ଦେଶନା ଆଦି ଉପରେ ୱାର୍କସପ ମାଧ୍ୟମରେ ଶିକ୍ଷାଦାନ ମଧ୍ୟ କରନ୍ତି । ସୂର୍ଯ୍ୟ, ୧୯୫୨ମସିହାରେ ବଡ଼ମ୍ବାଠାରେ ଜନ୍ମଗ୍ରହଣ କରିଥିଲେ । ପିତାଙ୍କ ନାମ ରାଧାରମଣ ଛାମୁକରଣ ଓ ମାତାଙ୍କ ଶାନ୍ତି ସୁନ୍ଦରୀ ଛାମୁକରଣ ନାମ ଥିଲା । ଭୁବନେଶ୍ୱରରେ ସେ ବଡ଼ ହୋଇଥିଲେ । ରବୀନ୍ଦ୍ର ମଣ୍ଡପ, ଭଞ୍ଜକଳା ମଣ୍ଡପ ଆଦିରେ ପ୍ରଦର୍ଶିତ ନାଟକ, ଗାଁର ପାଲା, ଦାସକାଠିଆର ପ୍ରଭାବ ତାଙ୍କ ଉପରେ ପଡିଥିଲା । ଅକ୍ଷୟ ମହାନ୍ତି  (କାଶ୍ୟପ)ଙ୍କ ସଂସ୍ପର୍ଶରେ ଆସି ସେ ଅଭିନୟ ପ୍ରତି ଆକର୍ଷିତ ହୋଇଥିଲେ  । ୧୯୭୮-୮୧ରେ ସେ ରାଷ୍ଟ୍ରୀୟ ନାଟ୍ୟ ବିଦ୍ୟାଳୟରେ ଶିକ୍ଷାଗ୍ରହଣ କରୁଥିବା ସମୟରେ ସେ ନିଷ୍ପତି ନେଇଥିଲେ ଯେ, ଓଡ଼ିଶା ଫେରି ନାଟକ କରିବେ । ସେଇ ନିଷ୍ପତିରେ ଅଟଳ ସେ ଏଯାବତ ଓଡ଼ିଶାରେ ନାଟ୍ୟ ନିର୍ଦ୍ଦେଶନା ତଥା ଶିକ୍ଷାଦାନ ସହି ଜଡ଼ିତ ରହିଆସିଛନ୍ତି ।
ରାମଚନ୍ଦ୍ର ଖୁଣ୍ଟିଆ  (ଜନ୍ମ: ୧୦ ଫେବୃଆରୀ ୧୯୫୪) ଜଣେ ଓଡ଼ିଆ ରାଜନୀତିଜ୍ଞ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି । ୧୯୮୫ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ସେ ସୁକିନ୍ଦା ବିଧାନ ସଭା ନିର୍ବାଚନ ମଣ୍ଡଳୀରୁ ୯ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ରାମଚନ୍ଦ୍ର ଖୁଣ୍ଟିଆ ୧୯୫୪ ମସିହାର ଫେବୃଆରୀ ମାସ ୧୦ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ କାହ୍ନୁ ଚରଣ ଖୁଣ୍ଟିଆ ଏବଂ ପତ୍ନୀଙ୍କ ନାମ ହେମଲତା ଖୁଣ୍ଟିଆ । ରାମଚନ୍ଦ୍ରଙ୍କର ଶିକ୍ଷାଗତ ଯୋଗ୍ୟତା କଳାରେ ସ୍ନାତକ । ରାଜନୈତିକ ଜୀବନ ରାମଚନ୍ଦ୍ର ଖୁଣ୍ଟିଆ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି ।
ଗ୍ରେଗୋରୀ ପାଞ୍ଜି ଅନୁସାରେ ୨୮ ଜାନୁଆରୀ ବର୍ଷର ୨୮ତମ ଦିବସ ଅଟେ । ବର୍ଷ ଶେଷ ହେବା ପାଇଁ ଆଉ ୩୩୭ ଦିନ ବାକି ଅଛି  ଅଧିବର୍ଷ ଗୁଡ଼ିକରେ ୩୩୮ ଦିନ   । ଘଟଣାବଳୀ ୧୮୨୧ : ଆଲେକଜାଣ୍ଡାର ଦ୍ୱୀପ ଠାବ ହେଲା। ୧୯୪୮: ଆକାଶବାଣୀ କଟକ କେନ୍ଦ୍ରର ପ୍ରତିଷ୍ଠା। ୧୯୬୧ : ରୁଆଣ୍ଡାରେ ଗଣତନ୍ତ୍ର ଦିବସର ପାଳନ ଆରମ୍ଭ । ୧୯୬୫ : କାନାଡାରେ ନୂତନ ପତକା ନିର୍ମିତ । ୧୯୬୫ : ବ୍ରିଟିଶ ଟେଲିଭିଜନରେ ବିଶ୍ୱ ସ୍ୱାସ୍ଥ୍ୟ ସଙ୍ଗଠନର ପ୍ରଥମ କାର୍ଯ୍ୟକ୍ରମ। ଜନ୍ମ ୧୯୧୨ : ଜ୍ୟାକ୍‌ସନ ପୋଲୋକ,ପ୍ରସିଦ୍ଧ ଆମେରିକୀୟ ଚିତ୍ରଶିଳ୍ପୀ ।
ନିମାଇଁ ଚରଣ ପାଣିଗ୍ରାହୀ ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ସ୍ୱାଧୀନତା ପୂର୍ବରୁ ହୋଇଥିବା ଦ୍ୱିତୀୟ ଓଡ଼ିଶା ବିଧାନ ସଭା ନିର୍ବାଚନରେ ସେ ପାଟଣା ବିଧାନ ସଭା ନିର୍ବାଚନ ମଣ୍ଡଳୀର ପ୍ରାର୍ଥୀ ଭାବରେ ସ୍ୱାଧୀନତା ପୂର୍ବର ୨ୟ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ରାଜନୈତିକ ଜୀବନ ନିମାଇଁ ଚରଣ ପାଣିଗ୍ରାହୀ ଜଣେ ନିର୍ଦ୍ଦଳୀୟ ପ୍ରାର୍ଥୀ ଭାବରେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ସ୍ୱାଧୀନତା ପୂର୍ବରୁ ଥରେ କାର୍ଯ୍ୟ କରିଥିଲେ ।
ଦିପାଳୀ ବଡ଼ଠାକୁର  (୩୦ ଜାନୁଆରୀ ୧୯୪୧ - ୨୧ ଡିସେମ୍ବର ୨୦୧୮) ଭାରତୀୟ ଲୋକଗୀତ ଗାୟିକା, ଯିଏକି ମୁଖ୍ୟତଃ ଅହମିୟା ଭାଷାର ଗୀତ ଗାଉଥିଲେ  । ୧୯୯୮ ମସିହାରେ ତାଙ୍କୁ ଭାରତର ଚତୁର୍ଥ ସର୍ବୋଚ୍ଚ ନାଗରିକ ପୁରସ୍କାର ପଦ୍ମଶ୍ରୀ ପୁରସ୍କାର ପ୍ରଦାନ କରାଯାଇଥିଲା । ପ୍ରାରମ୍ଭିକ ଜୀବନ ବଡ଼ଠାକୁର ୧୯୪୧ ମସିହାରେ ଆସାମର ଶିବସାଗରର ସୋନାରିରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ବିଶ୍ୱନାଥ ବଡ଼ଠାକୁର ଏବଂ ମାଆ ଚନ୍ଦ୍ରକାନ୍ତ ଦେବୀ । ସଂଗୀତ ବୃତ୍ତି ବଡ଼ଠାକୁର ଜଣେ ଗାୟକ ଭାବରେ ପ୍ରଥମେ କାମ କରିବା ଆରମ୍ଭ କରିଥିଲେ । ୧୯୫୮ ମସିହାରେ ଯେତେବେଳେ ସେ ନବମ ଶ୍ରେଣୀରେ ପଢ଼ୁଥିଲେ, ସେତେବେଳେ ସେ ଅଲ୍ ଇଣ୍ଡିଆ ରେଡିଓ, ଗୌହାଟୀ ପାଇଁ ଗୀତ,  'ମୋର୍ ବୋପାଇ ଲାହୋରି'  ଗାଇଥିଲେ । ୧୯୫୯ ମସିହାରେ ଲାଚିତ୍ ବୋର୍ଫୁକାନ୍ କଥାଚିତ୍ର ପାଇଁ ସେ  'ଜୋବୋନ୍ ଆମୋନି କୋରେ ଚେନାଇଧୋନ୍'  ଗୀତ ଗାଇଥିଲେ । ତାଙ୍କର ଅନ୍ୟ କେତେକ ଜଣାଶୁଣା ଆହମିୟା ଗୀତଗୁଡ଼ିକ ହେଉଛି: ସୋନୋର ଖାରୁ ନାଲେଜ ମୁକ ଜୁବୁନ୍ ଆମୋନି କୋରେ ଚେନାଡନ୍ ଜଣ୍ଡୋନ୍ ଜୁନାଲିଟ୍ କୋନମାନା ବୋରୋକ୍ସିର ସିପ୍ ସେନା ମୋଇ ଜାଉ ଦେ ଓ ବନ୍ଧୁ ସୋମୋଇ ପାଲ୍ ଅମର ଫାଲେ ବ୍ୟକ୍ତିଗତ ଜୀବନ ବଡ଼ଠାକୁର ତାଙ୍କର ଶେଷ ଗୀତ  'ଲୁଇଟୋ ନେଜାବି ବୋଇ'  ୧୯୬୯ରେ ଗାଇଥିଲେ । ଏହା ପରେ ସେ ଆମାୟୋଟ୍ରୋଫିକ୍ ଲାଟେରାଲ ସ୍କ୍ଲେରୋସିସ୍ରେ ପୀଡ଼ିତ ହୋଇଥିଲେ, ଫଳରେ ଗୀତ ଗାଇବାରେ ତାଙ୍କର ବାଧା ସୃଷ୍ଟି ହୋଇଥିଲେ । ୧୯୭୬ ମସିହାରେ ସେ ଆସାମୀ-ଭାରତୀୟ କଳାକାର ତଥା ଚିତ୍ରକର ନୀଲ୍ ପଢ଼ନ ବରୁଆଙ୍କୁ ବିବାହ କରିଥିଲେ । ଦୀର୍ଘ ଦିନ ଧରି ଅସୁସ୍ଥ ରହିବା ପରେ ଗୌହାଟୀର ନେମ୍‌କେୟାର ହସ୍ପିଟାଲରେ ୨୧ ଡିସେମ୍ବର ୨୦୧୮ରେ ତାଙ୍କର ଦେହାନ୍ତ ହୋଇଥିଲା । ସେ  "ଆସାମର ନାଇଟ୍ଏଙ୍ଗେଲ୍"  ଭାବରେ ଜଣାଶୁଣା । ପୁରସ୍କାର ୧୯୯୦ ୯୨ ମସିହାରେ ଲୋକ ତଥା ପାରମ୍ପାରିକ ସଂଗୀତରେ ତାଙ୍କ ଅବଦାନ ପାଇଁ ତାଙ୍କୁ ପଦ୍ମଶ୍ରୀ ପୁରସ୍କାରରେ ସମ୍ମାନିତ କରାଯାଇଥିଲା ।
ଦେବୀ ପ୍ରସାଦ ମିଶ୍ର  (ଜନ୍ମ: ୨୬ ଜାନୁଆରୀ ୧୯୫୯) ଜଣେ ଓଡ଼ିଆ ରାଜନୀତିଜ୍ଞ  । ସେ ଓଡ଼ିଶା ରାଜନୀତିର ବିଜୁ ଜନତା ଦଳର କର୍ମକର୍ତ୍ତା ଭାବରେ ସକ୍ରିୟ ଅଛନ୍ତି । ଦେବୀ ପ୍ରସାଦ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଛଅ ଥର କାର୍ଯ୍ୟ କରିଛନ୍ତି । ୧୯୯୫, ୨୦୦୦, ୨୦୦୪, ୨୦୦୯, ୨୦୧୪ ଓ ୨୦୧୯ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ସେ ବଡ଼ମ୍ବା ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୧୧ଶ, ୧୨ଶ, ୧୩ଶ, ୧୪ଶ, ୧୫ଶ ଓ ୧୬ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ଦେବୀ ପ୍ରସାଦ ମିଶ୍ର ୧୯୫୯ ମସିହାର ଜାନୁଆରୀ ମାସ ୨୬ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ରଘୁନାଥ ମିଶ୍ର ଏବଂ ପତ୍ନୀଙ୍କ ନାମ ଅନସୂୟା ମିଶ୍ର । ଦେବୀ ପ୍ରସାଦଙ୍କର ଶିକ୍ଷାଗତ ଯୋଗ୍ୟତା କଳାରେ ସ୍ନାତକ । ରାଜନୈତିକ ଜୀବନ ଦେବୀ ପ୍ରସାଦ ମିଶ୍ର ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମକର୍ତ୍ତା ଭାବରେ ସକ୍ରିୟ ଅଛନ୍ତି ଏବଂ ପୂର୍ବରୁ ସେ ଜନତା ଦଳର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରିଛନ୍ତି । ୨୦୨୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ, ସେ ବିଜେଡିର ପ୍ରାର୍ଥୀ ଭାବରେ ବଡ଼ମ୍ବା ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ, ସେ ସମୁଦାୟ ୬୨,୫୩୯ ଖଣ୍ଡ ଭୋଟ୍ ପାଇ ୨ୟ ସ୍ଥାନରେ ଥିଲେ ଏବଂ ତାଙ୍କର ନିକଟତମ ପ୍ରତିଦ୍ୱନ୍ଦୀ ସ୍ୱାଧୀନ ପାର୍ଥୀ ବିଜୟ କୁମାର ଦଳବେହେରାଙ୍କ ଠାରୁ ୨୩,୪୭୯ ଖଣ୍ଡ ଭୋଟ୍‌ରେ ପରାସ୍ତ ହୋଇଥିଲେ ।
ପାଓ ଭାଜୀ  (ମରାଠୀ: ପାଓ ଭାଜୀ) ଭାରତ, ମହାରାଷ୍ଟ୍ରର ଏକ ଫାଷ୍ଟ ଫୁଡ଼ ଅଟେ , ଏହା ଏକ ବହଳିଆ ପରିବା ମିଶା ତରକାରି  (ମରାଠୀ: ଭାଜୀ) ଏବଂ ତେଲରେ ସେକା ହୋଇଥିବା ରୁଟି ରୋଲ  (କୋଙ୍କଣୀ: ପବ) ଦ୍ୱାରା ପ୍ରସ୍ତୁତ ହୋଇଥାଏ  । ଇତିହାସ 1850 ମସିହାରେ ମୁମ୍ବାଇରେ କପଡ଼ା ମିଲ ଶ୍ରମିକମାନଙ୍କ ପାଇଁ ଏକ ଫାଷ୍ଟ ଲଞ୍ଚିଙ୍ଗ ଡିଶ ରୂପେ ଉତ୍ପନ୍ନ ହୋଇଥିଲା । ଏହା ଏବେ ଭାରତ ଏବଂ ବିଦେଶରେ ଔପଚାରିକ ରେଷ୍ଟୁରାଣ୍ଟରେ ଏବଂ ରାସ୍ତା କଡ ଦୋକାନରେ ସାଧାରଣ ରୂପେ ସେବା ପ୍ରଦାନ କରାଯାଉଛି । ପ୍ରସ୍ତୁତି ପାଓ ଭାଜୀର ବହୁ ତତ୍ତ୍ୱ ପଦାର୍ଥ ଏବଂ ଗର୍ନିସିଂ ହୋଇଥାଏ, କିନ୍ତୁ ମୂଳ ରୂପେ ମସଲାଯୁକ୍ତ ପରିବାର ଏକ ମିଶ୍ରଣ ହୋଇଥାଏ ଯାହା ଏକ ମୋଟା ଗ୍ରେବୀରେ ପ୍ରସ୍ତୁତ ହୋଇଥାଏ, ଯେଉଁଥିରେ ନରମ ସଫା ବ୍ରେଡ଼ ରୋଲ ହୋଇଥାଏ, ଯାହାକୁ ଏକ ତାୱାରେ ସେକା ଯାଇଥାଏ । ପାଓ ଭାଜୀର ବିଭିନ୍ନ ରୂପ : ପନିର ପାଓ ଭାଜୀ, ଭାଜୀ ଉପର ପନିର ସହିତ ଫ୍ରାଇଡ଼ ପାଓ ଭାଜୀ ଭାଜୀ ସହିତ ମସରୁମ ପାଓ ଭାଜୀ ଜୈନ ପାଓ ଭାଜୀ, ବିନା ପିଆଜ ରଶୁଣ ଯୁକ୍ତ ଏବଂ ଆଳୁ ବଦଳରେ  (ପ୍ଲାଣ୍ଟେନ) ସହିତ କୋଲ୍ହାପୁର ପାଓ ଭାଜୀ, ଏହା ସାଧାରଣତଃ ମସଲା ମିଶ୍ରଣ ଯୁକ୍ତ ହୋଇଥାଏ ସଫା ପାଓ ଭାଜୀ, ଗରମ ମସଲା ଏବଂ ଲଙ୍କା ଗୁଣ୍ଡ ସହିତ  ।